RTCG - Radio Televizija Crne Gore - Nacionalni javni servis :: Region :: File protiv referenduma u Albaniji\nNEDOSTATAK DIJALOGA 03. 03. 2013. 17:30 >> 17:23 1\nOpredjeljenje albanske Vlade za referendum o tri ključna zakona je 'teško razumljiva', kaže evropski komesar za proširenje.\nEvropski komesar za proširenje Stefan File ocijenio je odluku o referendumu o tri ključna zakona "teško razumljivom" i izjasnio se jasno protiv poteza albanske Vlade.\nVladajuća stranka nije uspjela da obezbijedi neophodnu dvotrećinsku većinu za usvajanje zakona koji se tiču državne uprave i jačanja vladavine prava, što predstavlja uslov da Albanija dobije status kandidata za pridruživanje Evropskoj uniji.Zato je Vlada pribjegla referendumu kao spasonosnom rješenju.\n"Više puta sam ponovio da zakone koji se tiču procedure treba usvajati konsenzusom između Vlade i opozicije", rekao je File u saopštenju dostavljenom medijima.\nAlbanija se nalazi u političkoj krizi otkad je Demokratska stranka pod vođstvom premijera Saljija Beriše odnijela tijesnu pobjedu na izborima, za koje opozicija tvrdi da su bili lažirani, nakon čega su uslijedile nasilne demonstracije i paraliza Parlamenta.\nUpozorenje albanskim liderima\nRanije je Njemačka pozvala albanske lidere da prekinu sa nacionalističkom retorikom, nekoliko sedmica nakon što su Sjedinjene Američke Države izrazile zabrinutost zbog iste stvari kao i zbog stabilnosti na Balkanu.\nPremijer Beriša, kao i drugi albanski lideri, pooštrili su posljednjih mjeseci nacionalističku retoriku, sugerirajući stvaranje "velike Albanije", što je izazvalo zabrinutost susjednih zemalja u kojima žive zajednice albanskog porijekla.


Prijem za novoizabrane ministre u Savjetu ministara BiH | Opština Višegrad\nPrijem za novoizabrane ministre u Savjetu ministara BiH\nNačelnik opštine Višegrad Mladen Đurević upriličio je danas prijem za novoimenovane ministre u Savjetu ministara Stašu Košarca i Vojina Mitrovića.\n„Razgovarali smo o raznim temama, a sve u interesu naših sugrađana. Dogovarali smo nove projekte za našu opštinu i vjerujem da ćemo zajedničkim snagama uspjeti da ih realizujemo“, rekao je Đurević novinarima nakon sastanka.\nOn je zahvalio ministrima na posjeti i izrazio uvjerenje da će ubrzo doći do realizacije projekata.\nMinistar spoljne trgovine i ekonomskih odnosa u Savjetu ministara Staša Košarac rekao je da Višegrad ima odgovornu lokalnu vlast koja želi da afirmiše i razvija određene projekte od kojih će građani ove lokalne zajednice imati direktnu korist.\n„U proteklih pet godina opština Višegrad nije imala podršku nijednog ministarstva u Savjetu ministara. To nije dobro. Mi smo došli da ispravimo grešku naših prethodnika i da iz aspekta činjenica i projekata koji ukazuju na potrebe razvoja Višegrada uz odgovornu vlast damo taj doprinos“, istakao je Košarac.\nOn je naveo da je jedno od ključnih pitanja integrisani granični prelaz Kotroman.\n„Smatramo da bi to bilo značajno zbog protoka robe i usluga, te da bi pojeftinio transport naših proizvoda i smanjilo troškove. Sugerisao sam načelniku da zajedno sa Srbijom i opštinom Užice pokrene proceduru u vezi sa graničnim prelazom Kotroman kako bi to pitanje stavili na dnevni red u Upravi za indirektno oporezivanje i carine Srbije i pokušali da riješimo. To bi značilo puno za privrednike i vjerujem da ćemo to na adekvatan način tretirati“, rekao je Košarac.\nPrema njegovim riječima, opština Višegrad bi imala značajnu korist, bio bi brži protok roba, znatno veća frekvencija vozila, više ljudi bi se zaustavilo u Višegradu i budžet opštine bi imao višestruku korist.\nMinistar transporta i komunikacija u Savjetu ministara Vojin Mitrović rekao je da je ovo njegova prva posjeta jednoj opštini u Republici Srpskoj od preuzimanja funkcije.\n„Razgovarao sam sa načelnikom i njegovim saradnicama o oblasti koju ovo ministarstvo pokriva i dogovoreno je da sagledaju koji su to projekti koji su interesantni za ovu lokalnu zajednicu, te da ih dostave ministarstvu, a mi ćemo uraditi sve što je u našoj moći, jer zato smo i otišli u Sarajevo, da pomognemo prije svega Republiku Srpsku, a onda i BiH“, istakao je Mitrović.\nSastanku su prisustvovali i generalni direktor „Elektroprivrede Republike Srpske“ Luka Petrović, direktor preduzeća „Hidroelektrane na Drini“ Nedeljko Perišić, poslanik Pero Petrović i odbornik Skupštine opštine Višegrad Darko Andrić.


Predsjednik Odbora za zdravstvo, rad i socijalno staranje govorio na Nacionalnim konsultacijama o unapređenju mentalnog zdravlja\nponedjeljak, 11 jun 2018 12:12\nPredsjednik Odbora za zdravstvo, rad i socijalno staranje Suad Numanović govorio je danas na Nacionalnim konsultacijama – Nacionalna strategija za unapređenje mentalnog zdravlja, koje su održane danas, u Hotelu „Podgorica“. Multisektorske Nacionalne konsultacije organizovane su pod okriljem Ministarstva zdravlja, uz ekspertsku i finansijsku podršku Svjetske zdravstvene organizacije.\nU uvodnom izlaganju, predsjednik Odbora je kazao da je u našoj državi neophodno da se nastavi sa radom na razvoju službi i servisa mentalnog zdravlja, u cilju dostizanja evropskih standarda i mogućnostima pružanja kvalitetnog tretmana licima sa mentalnim problemima. Istakao je da će Skupština Crne Gore uvijek podržati zakonska rješenja kojima se unapređuje mentalno zdravlje i status mentalno oboljelih lica i naglasio značaj decentralizacije i deinstitucionalizacije u razvoju primarnog nivoa zdravstvene zaštište, kao i kod institucija zatvorenog tipa.\nPodsjetivši na važnost zakonske borbe protiv upotrebe alkohola kod lica mlađih od 18 godina, predsjednik Odbora je ukazao na neophodnost dosljedne primjene zakona, u sprječavanju te veoma negativne pojave i izrazio uvjerenje da će najprije usvajanje, a potom i sprovođenje nove Nacionalne strategije unapređenja mentalnog zdravlja doprinijeti tom cilju. Odbor za zdravstvo rad i socijalno staranje, ostaje otvoren za saradnju i za promovisanje prava mentalno oboljelih lica i unapređenja mentalnog zdravlja, istakao je predsjednik Numanović.


Vladimir Pavićević: Bojkot više ne sme da bude opcija! - VIDEO | Borba Info\nHome/Aktuelno/Vladimir Pavićević: Bojkot više ne sme da bude opcija! – VIDEO\nVladimir Pavićević: Bojkot više ne sme da bude opcija! – VIDEO\nPrema njegovim rečima, „bojkot ne sme da bude opcija“.\nDirektor Društva za istraživanje politike i političke teorije Vladimir Pavićević izjavio je u Novom danu da “bojkot ne sme da bude opcija”.\n“Ako je u Crnoj Gori opozicija u takvim uslovima uspela, u svakoj državi može.\nMislim da opozicioni lideri treba da kažu ‘učestvujemo u izborima kakvi god bili’, znate li kakvu bi to motivaciju dalo građanima”, kaže Pavićević, koji dodaje da “srpska opozicija na sledećim izborima može da bude relevantna ako nastupi zajednički”.\nPrema njegovim rečima, u regionu postoji jedna percepcija ljudi da je „Srbija danas snažnija nego što je to bila“.\n„Da li je to zaista tako ili ne, ne znam, to što postoji percepcija je za mene važan signal“, kaže on.\nKako je rekao, „ogromna većina građana u Crnoj Gori je i dalje oduševljena što je DPS posle 30 godina razvlašćen“.\n„Bez obzira što mi uočavamo neke greške, pa i nesposobnost članova nove vlade Zdravka Krivokapića, ljudi su srećni što se desila promena, ipak ide na bolje.\nMnogo je bolje ovo što sada imamo nego kad bismo zamislili da je DPS ostao na vlasti“, kaže on.\nGovoreći o slučaju ministra Leposavića, kaže da se „DPS našao u situaciji da bira da li će da sačuva jednog ministra u toj vladi ili vladu Zdravka Krivokapića“.\n„Odlučili su da sačuvaju vladu, interes Mila Đukanovića je da potraje ova vlada Zdravka Krivokapića.\nMislim da je interes što se članovi vlade pokazuju kao nesposbni ljudi, ne isporučuju rezultate“, kaže on.\nNjegovo mišljenje je, „da je DPS siguran da ima snagu u izbornom telu, on bi povodom slučaja Leposavić srušio vladu“.\n„Išlo bi se na vanredne izbore, ali DPS je to izbegao.\nPolitika se tiče rešavanja nekih zajedničkih problema, to je najteži mogući posao iz mog ugla, DPS je jedna pokvarena politička struktura koja ne drži do toga“, kaže on.\nOsvrćući se na Borisa Tadića, kaže da misli da je on „svoj maksimum u srpskoj politici dao od 2004. do 2012. godine“.\n„Šta bi on sad mogao da radi, a da posluži srpskoj opoziciji, mislim da bi mogao malo da usmerava te ljude, ka pronalaženju tačaka zajedništva, jer srpska opozicija na sledećim izborima može da bude relevantna ako nastupi zajednički“, kaže on.\n„Ako je u Crnoj Gori opozicija u takvim uslovima uspela, u svakoj državi može.\nMislim da opozicioni lideri treba da kažu ‘učestvujemo u izborima kakvi god bili’, znate li kakvu bi to motivaciju dalo građanima“, kaže Pavićević.\nTagbojkot da bude opcija Direktor Društva za istraživanje politike i političke teorije izjavi ne sme Vladimir Pavićević\nPrevious Kanada šokirana razmerima genocida nad decom Indijanaca: Broj žrtava veći od 10.000?! – VIDEO\nNext Građanski ratovi i pobune u Americi! – Guverner Njujorka, Endrju Kuomo uveo vanredne situacije…


Tomislav Nikolić, Velimir Ilić i Bogoljub Karić u koaliciji\nLideri Srpske napredne stranke, Nove Srbije i Pokreta socijalista Tomislav Nikolić, Velimir Ilić i Aleksandar Vulin, kao i funkcionerka Pokreta “Snaga Srbije” Milanka Karić, potpisali su juče sporazum o saradnji i principe na kojim će biti formirana buduća Vlada Srbije.\n- Ovo su temelji i zidovi nove koalicije, ali ne stavljamo još krov jer očekujemo da će nam se pridružiti stranke iz opozicije i vlasti kojima je interes Srbije važniji od ličnih i uskostranačkih - rekao je Nikolić. On je rekao da koalicija SNS nije moguća sa DS i G17 plus, ali je pozvao stranke nacionalnih manjina da im se priključe. Ilić je dodao da je u koaliciju dobrodošla i Demokratska stranka Srbije “sa kojom Nova Srbija i dalje planira da sarađuje u parlamentu, ali ta saradnja mora biti na principima koji su ustanovljeni danas potpisanim sporazumom”.\n- Neće biti ni zaštićen, ni pošteđen, a sudije će dati odgovor na pitanje da li je kriv ili nije - rekao je Nikolić.


Produktivnost 10.06.2020 577 4 minuta\nŠta radite u takvim situacijama?\nVerovatno postoje različiti načini da pokrenete stvari, a u nastavku možete pronaći moj predlog, na osnovu onoga što ja radim u ovakvim situacijama i što mi je često pomoglo:\n#0. Pripremite jedan A4 list papira\nVećina ljudi bolje razmišlja "na papiru". Zbog toga uzmite jedan list A4 papira i pripremite ga kako biste na njemu ispisali sve što je potrebno da biste nastavili i završili projekat na kome ste se zaglavili.\nNa vrhu lista napišite naziv projekta.\nPlanirajte da sačuvate ovaj papir do završetka rada na projektu jer ćete verovatno trebati da mu se vraćate više puta.\n#1. Prepoznajte koji je ulog ako ne završite projekat\nKada određeno vreme ne radite na projektu ili projekat ne napreduje, može da se dogodi da izgubite iz vida zbog čega je važno da ga završite. Kada se ovo dogodi, postoje velike šanse da se rad na projektu još više produži, te da postane sve teži rad na njegovom završetku.\nJedan od načine da izbegnete ovakvu, svakako nepovoljnu situaciju, jeste da prepoznate zbog čega je važno da završite projekat, odnosno još možda bolje da formulišete koji je ulog ukoliko ne završite projekat. Ovo je iz razloga što ljudi mnogo više žele da izbegnu negativnu stvar nego što žele da iskuse pozitivnu.\nPrimeri stavki koje možete napisati:\nKlijent će biti nezadovoljan\nKlijent nas neće preporučiti drugima\nNapravićemo problem partnerskoj firmi koja nas je preporučila\nPrethodno uloženo vreme u projekat biće izgubljeno\n#2. Utvrdite šta je urađeno do sada\nNapravite pregled svih najvažnijih stvari koje ste do sada uradili. Za razliku od prethodne tačke koja je na neki način negativna, ova tačka je pozitivna i šta god da napišete, znaćete da ste nešto ipak uradili do sada. Ovo može delovati ohrabrujuće i može vas motivisati da nastavite dalje.\nPrimeri stvari koje možete napisati:\nUsvojen je dizajn sajta\nUtvrđen je spisak stranica\nDefinisan je sadržaj naslovne strane\nPrihvaćen je dizajn nekoliko tipskih stranica\n#3. Navedite razloge zbog kojih se projekat zaglavio\nSledeće što možete da uradite jeste da navedete zbog čega se projekat zaglavio. Obratite pažnju na to da je ovde vrlo lako upasti u zamku i da počnete da navodite različite razloge zbog kojih su drugi krivi. Međutim, apsolutno najbolje što možete da uradite u ovom trenutku jeste da navede sve razloge koji su bili u vašem krugu uticaja, a zbog kojih se projekat zaglavio.\nNeka od pitanja koja možete sebi postaviti a koja vam mogu pomoći su:\nZbog čega projekat nije završen do sada?\nŠta je to što ste mogli vi da uradite a niste do sada kako bi projekat brže napredovao?\nDa li ste mogli uključiti još nekoga kako bi se ubrzao rad na projektu?\nPrimeri razloga koje možete napisati:\nNisam uložio dovoljno sati rada na projektu\nNisam efikasno komunicirao sa svima koji odlučuju o završnoj verziji sajta\nNisam se dovoljno potrudio da razumem konsultanta angažovanog od strane klijenta\nNisam dobro iskoristio vreme do sada kako bih definisao sve što može uraditi dizajner tako da je bilo nepotrebnog praznog hoda\n#4. Navedite korake koje treba da realizujete kako bi se nastavio rad na projektu\nNa osnovu svega što ste prethodno napisali kreirajte spisak nekoliko koraka koje možete da realizujete u narednom periodu kako bi pokrenuli zaglavljeni projekat. Ovde je ključno ne razmišljati o završetku projekta i kako ćete do njega doći, jer to može izgledati obeshrabrujuće u zavisnosti od toga gde se trenutno nalazite. Umesto toga definišite tek nekoliko koraka čijom realizacijom ćete pokrenuti projekat a kasnije će stvari verovatno ići lakše.\nNeka od pitanja koje možete sebi postaviti a koja vam mogu pomoći su:\nKoje stvari treba da unapredim?\nKoje stvari treba da počnem da radim koje nisam radio do sada?\nPrimeri koraka koje možete realizovati su:\nOdvojiti određeno vreme svakog dana, narednih 5 dana, tokom kojih ću raditi na projektu\nTokom tih dana svakodnevno slati e-mail poruke konsultantu, izveštavati ga o napretku i pitati za stvari koje nisu eventualno jasne\nPripremiti za dizajnera sve prethodni dan, tako da svakog narednog dana može početi od ujutru da radi\n#5. Uradite makar jednu stvar sa spiska odmah\nNajvažnija stvar od svega prethodnog jeste da odmah uradite makar jednu stvar koju ste naveli, odnosno da realizujete ili započnete barem jedan korak. Ovo će vas motivisati da radite dalje i da pokrenete zaglavljeni projekat.\nRad na svakom projektu je izazovan, a posebno može biti teško ukoliko ste se zaglavili na projektu i neko vreme ne pravite napredak. Međutim, ukoliko realizujete korake koje sam prethodno naveo, postoje velike šanse da se stvair pokrenu i projekat završi.\nŠta su ček liste, zbog čega us važne i kako možete da ih koristite


Dobra Cena - Ogistra Shop\nKategorije prodavca: Ogistra Shop\nAdresaŠafarikova 80 lokal 1-21400\nTelefon064/ 18- 567-75\nProdaja proteina u kvalitetno opremljenoj Ogistra prodavnici\nU Bačkoj Palanci nalazi se Ogistra nutrition shop, visoko opremljeni distributer sportskih suplemenata. U Ogistra prodavnici možemo pronaći širok izbor prirodnih dodataka ishrane, od različitih vodećih proizvođača na svetskom tržištu. Od nedavno je i sportska oprema deo Ogistra asortimana. Pri prodaji sagorevača masti i ostalih suplemenata koji snažno deluju na organizam, veoma je važno da je prodavac zaista posvećen klijentu kako bi proizvod delovao uspešno i bez neželjenih posledica. U Ogistra prodavnici imamo mogućnost savetovanja sa stručnim timom, kako bismo došli do nama odgovarajućeg proteina. Prodaja nije primarni cilj u Ogistra nutrition shopu već je to posvećenost klijentu, njegovom zdravlju i napretku u fizičkim aktivnostima.


Kompanija "Kurir info" preuzela vlasništvo nad kompanijom "Adria Media Serbia"\n17.12.2013. 19:47h 25.05.2017. 15:06h\nUgovor su potpisali generalni direktori dve kompanije Aleksandar Rodić i Aleksander Tojč. Rodić: Ovo je značajni poslovni poduhvat i dokaz naše istrajnosti\n1 / 23 Foto: Dado đilas\nBEOGRAD - Nova era Kurirovih uspeha!Kompanija "Kurir info" i "Adria Media Serbia" potpisali su u hotelu "Hajat" ugovor prema kojem je "Kurir info" postao vlasnik kompanije "Adria Media Serbia" i medijski lider u zapadnom Balkanu. U svečanoj atmosferi i pred velikim brojem zvanica iz sveta politike, privrede i biznisa, ugovor su potpisali Aleksandar Rodić, generalni direktor kompanije "Kurir Info", i Aleksander Tojč, generalni direktor kompanije "Adria Media Serbia".\nAleksandar Rodić i Aleksander Tojč\nGeneralni direktor kompanije „Kurir-info“ Aleksandar Rodić rekao je da je potpisivanje ugovora značajan poduhvat.- Ovaj događaj doživljavam kao značajan poslovni uspeh i dokaz naše istrajnosti. Ovim smo okončali još jednu fazu razvoja, ispunili planove i zaokružili kompaniju u jednu potpuno novu i savremenu celinu. Kupovinom kompanije „Adria Media Serbia“ ulazimo u novi segment tržišta kao lider. Svesni smo iskušenja koje takva promena može imati za nas, ali verujući u ljude, lične i kolektivne potencijale, sa hrabrošću smo se upustili u ovaj poduhvat. Zahvalni smo svima koji su doprineli ovom poduhvatu, a posebno domaćoj AIK banci, koja je prepoznala našu razvojnu ideju i podržala finansiranje ove transakcije - istakao je Rodić.\nAleksandar Rodić, generalni direktor kompanije\nGeneralni direktor "Adria Media Serbia" Aleksander Tojč rekao je da u kompaniji "Kurir info" vidi snažnog partnera i da mu je velika čast što je baš ta medijska kuća postala vlasnik "Adria Media Serbia".- Velika nam je čast i zadovoljstvo što smo u Aleksandru Rodiću i njegovoj firmi "Kurir info" našli snažnog partnera sa velikom ekspertizom i perspektivom. Dosadašnji vlasnici "Gruner+Jahr", "Sanoma" i "Styria" šalju čestitke i iskrene želje za uspeh celom timu firme "Kurir info". Istovremeno, u ime svih njih i u svoje lično ime zahvaljujem kolegama iz "Adria Media Serbia" na dosadašnjem angažmanu i profesionalnoj saradnji i želim im mnogo uspeha u radu kod novog vlasnika - poručio je Tojč.\nKurir je postao novi medijski lider u srpskom vlasništvu, poručio premijer Ivica Dačić\nPohvale od premijera\nPosebne pohvale stigle su od premijera Ivice Dačića, koji je "Kurir info" okarakterisao kao medijskog lidera.- Čestitam kompanijama "Kurir info" i "Adria Media" na ovom poslovnom potezu i želim im da u budućnosti bude više dobrih vesti koje će puniti naslovnice. Ovim potezom Kurir je postao novi medijski lider u srpskom vlasništvu - zaključio je premijer Dačić na svečanosti.\nPrisustvovali premijer, ambasador, ministri...\nSvečanom potpisivanju ugovora u hotelu "Hajat" su, pored premijera Ivice Dačića, prisustvovali i nemački ambasador u Srbiji Hajnc Vilhelm, ministar saobraćaja Aleksandar Antić, ministar trgovine i telekomunikacija Rasim Ljajić, ministar sporta Vanja Udovičić, savetnik premijera Ivica Tončev, predsednik privremenog organa u Beogradu Siniša Mali, predsednik "MK grupe" Miodrag Kostić, zamenik generalnog direktora kompanije "Ringier Srbija" Tijana Bajović, glavni urednik Informera Dragan J. Vučićević, glavni urednik dnevnog lista Alo Dejan Vukelić, predsednik Izvršnog odbora Udruženja novinara Srbije (UNS) Petar Jeremić i mnogi drugi.\nČinom akvizicije stvorena je vodeća regionalna izdavačka kompanija, koja je lider u segmentima dnevnih novina, magazina i digitalnih izdanja. Kompanija "Kurir info" trenutno objavljuje 18 štampanih i 14 digitalnih izdanja, među kojima su dnevne novine Kurir, magazini National Geographic, Elle, Cosmopolitan, Men's Health, Stil Book, Story, Lisa, Sensa i mnogi drugi.\nČINJENICEOvo su Kurirova izdanja- Kurir, najtiražnije dnevne novine- Kurir Austrija, dnevne novine- Kurir internešenel, mesečnik na engleskom- Predator, časopis o lovu- Stil Book, modni magazin- Story, magazin o poznatima- Lisa, nedeljnik za savremenu porodičnu ženu- Sensa, magazin za srećniji život- Cosmopolitan, časopis o modi, ljubavi, seksu i lepoti- Elle, najprodavaniji modni magazin na svetu- Elle Decoration, časopis o uređenju enterijera- Burda, modni magazin- Mama, magazin o majčinstvu i bebama- Trudnoća, magazin za buduće mame- Moj stan, časopis o uređenju stanova- Moja lepa bašta, časopis o sređivanju vašeg vrta- Lisa recepti, magazin sa najboljim receptima- Men's Health, najčitaniji muški magazin- Cafe Story, preporuka za restorane- National Geographic, časopis koji se bavi naučnim temama i brigom o planeti\nVeliki planoviSvetla budućnost\nStrategija kompanije "Kurir info" bazirana je na zadovoljavanju svih potreba naših kupaca i korisnika kroz ponudu sadržaja koji će pratiti razvoj pojedinca i pružiti mu prave informacije u svakoj fazi njegovog životnog ciklusa. Snažan poslovni model biće strukturno i funkcionalno kompatibilan sa ciljevima kompanije, uklopljen u spoljnu sredinu svakog tržišta u kojem kompanija ima poslovne operacije.\nBrojke18 štampanih izdanja ima "Kurir info"14 digitalnih izdanja "Kurir info" ima na internetu3,5 miliona prodatih novina na mesečnom nivou115 hiljada je prosečna dnevna prodaja novina220 hiljada iznosi prosečna mesečna prodaja magazina1,1 milion čitalaca magazina ima mesečno\nAutor: Silvija Slamnig, Foto: Kurir\nkurir infokurirAdria media Srbija


Čadež: Raste interesovanje nemačkih malih i srednjih preduzeća za Srbiju\nBiznis Autor:Beta18. sep. 201914:30 > 14:32\n„Podstaknuto dobrim iskustvima velikih nemačkih kompanija koje su već investirale u Srbiji, zapošljavaju oko 60.000 radnika i angažuju naše firme za dobavljače, raste i interesovanje malih i srednjih preduzeća iz Nemačke“, rekao je Čadež posle sastanaka sa predstavnicima Saveznog udruženja nemačkih malih i srednjih preduzeća (BVMW), a uoči razgovora sa članovima nemačkog Udruženja porodičnih preduzeća i digitalne asocijacije (BITKOM).\n„To je i bila jedna od tema razgovora u Udruženju malih i srednjih kompanija u Nemačkoj. Nemački privrednici iz ovoga udruženja koje okuplja više od milion članova želeli su od nas saznaju zašto treba investirati baš u Srbiji. Čuli su dobra iskustva i žele da dodju“, rekao je Čadež.\nOn je ukazao na niz stimulativnih mera za ulaganja koje je donela Vlada Srbije, počev od poreskih olakšica, preko pojednostavljenih procedura do posebnih podsticaja za ulaganje u inovacije, istraživanje i razvoj i savremene tehnologije.\nPodsetio je da je PKS prethodnih godina organizovala više biznis foruma sa privrednicima nemačkih pokrajina, kao i da će ta praksa biti nastavljena i sledeće godine.\nDelegacija Srbije, posle razgovora sa nemačkom kancelarkom Angelom Merkel danas će se sastati sa predstavnicima Udruženje porodičnih preduzeća i digitalne asocijacije BITKOM.\nBVMW zajedno sa partnerskim organizacijama okuplja 1,1 milion kompanija članica, ima 300 regionalnih i lokalnih kancelarija u Nemačkoj i oko 40 predstavništava u svetu.\nZastupa interese nemačkog malog i srednjeg biznisa na domaćem i međunarodnom tržištu, u komunikaciji sa nacionalnim i institucijama EU u Briselu, sindikatima i velikim kompanijama.\nmala i srednja preduzećamarko čadežNemačkaPrivredna komora Srbije


Inđija ostaje bez igrača, Dimitrov na pragu MTK-a - SPORTSKI ŽURNAL\n29 septembar, 2020 2\nSrđan Dimitrov, jedan od najiskusnijih i najzapaženijih pojedinaca u redovima člana elite iz Srema na korak je od inostranog angažmana\nKako stvari trenutno stoje velike su šanse da Srđan Dimitrov karijeru nastavi u Mađarskoj, a klub kojem bi trebalo da se parafom obaveže na vernost je MTK.\nČelni ljudi Inđije i mađarskog prvoligaša uveliko pregovaraju o transferu i pitanje je momenta kada će biti poznato da li su pronašli zajednički jezik.\nDimitrov spada u onu grupu igrača koja je u junu produžila ugovor, ali sa klauzulom da u bilo kom momentu može da promeni sredinu ako se pojavi primamljiva inostrana ponuda.\nMTK trentno zauzima osmu poziciju na tabeli uz učinak od po dva poraza i remija i jednu pobedu. Inače, reč je o dugogodišnjem mađarskom prvoligašu koji je jedan od najuspešnijih klubova u toj zemlji, 23 puta je bio šampion i 12 puta pobednik kupa.\n007 · 29 septembar, 2020 17:30\nBravo Dimitrov uz Ferncvaroš najtrofejniji mađarski klub Vrhunac karijere uz odličnu platu u čarobno Budimpešta a u restoranu 400 u centru Pešte kod mog drugara dobro se večera i provodi\nDavor · 30 septembar, 2020 07:55


Gujon poslao snažnu poruku Đokoviću: Srbi su kao hrast, možeš ih iseći, ne i saviti\nArno Gujon, direktor Uprave za saradnju s dijasporom i Srbima u regionu i osnivač HO „Solidarnost za Kosovo“, preko društvenih mreža poslao je poruku podrške... 14.01.2022, Sputnik Srbija\nGujon je na društvenim mrežama Fejsbuk, Tviter i Instagram podelio reči francuskog pisca Alfonsa de Lamartina koji je u 19. veku opisao karakternu osobinu srpskog naroda. „Srbi su kao hrast, možeš ih iseći, ali ne i saviti!“, napisao je Gujon i dodao:„Tim rečima je francuski pisac Lamartin opisao karakternu osobinu srpskog naroda koji se borio za svoju slobodu u 19. veku. Svakim novim izazovom, taj karakter se iznova potvrđuje.“Gujon se zatim obratio najboljem teniseru sveta napisavši da u njegovim venama teče slobodarskih duh predaka. „Svi smo uz tebe“, zaključio je Gujon. U petak ujutru po srednjeevropskom vremenu ministar za imigracije Australije Aleks Hok ukinuo je vizu Novaku Đokoviću i srpski teniser ponovo se nalazi pred deportovanjem. Novakovi advokati uložili su žalbu, a ceo slučaj prebačen je sa Federalnog okružnog suda na viši nivo – Federalni sud. Opširnije o svemu pročitajte na linkovima ispod.► „Tipičan, lukav potez“ – žestoke reakcije na odluku Australije: „Ministar ćutao da bi omeo Novaka!“► Sudija je prebacio slučaj Federalnom sudu – poznato ko je čovek koji odlučuje o Đokovićevoj sudbini► Đoković će u pritvor, predmet je prebačen, a izjavu će dati na „tajnoj lokaciji“ /video/\nArno Gujon, direktor Uprave za saradnju s dijasporom i Srbima u regionu i osnivač HO „Solidarnost za Kosovo“, preko društvenih mreža poslao je poruku podrške Novaku Đokoviću kom su australijski političari drugi put u poslednjih nekoliko dana oduzeli vizu.\n„Srbi su kao hrast, možeš ih iseći, ali ne i saviti!“, napisao je Gujon i dodao:\n„Tim rečima je francuski pisac Lamartin opisao karakternu osobinu srpskog naroda koji se borio za svoju slobodu u 19. veku. Svakim novim izazovom, taj karakter se iznova potvrđuje.“\n„Svi smo uz tebe“, zaključio je Gujon.\nU petak ujutru po srednjeevropskom vremenu ministar za imigracije Australije Aleks Hok ukinuo je vizu Novaku Đokoviću i srpski teniser ponovo se nalazi pred deportovanjem.


Ispumpavanje vode iz Kolubare napreduje, ugalj pre kraja decembra – Nadlanu.com\nIspumpavanje vode iz Kolubare napreduje, ugalj pre kraja decembra\nObjavljeno 4. okt 2014. / 15:32:13\nIspumpavanje vode iz kopa Tamnava zapadno polje dobro napreduje, a početak proizvodnje uglja očekuje se u zimskim mesecima.\nMinistar energetike i rudarstva Aleksandar Antić je prilikom obilaska tog kopa, koji posluje u sastavu Rudarskog basena Kolubara, rekao da se očekuje da ispumpavanje vode iz tog najvećeg i najznačajnijeg kopa uglja za proizvodnju struje u Srbiji bude završseno u roku, polovinom decembra.\n„Vidljiv je napredak u ispumpavanju vode. Do kraja sledeće sedmice bićemo spremni da ispumpavamo maksimalnih 2,5 miliona metara kubnih vode dnevno. Sa tim prosekom garantuje se da će voda iz Tamnave biti ispumpana u roku“, kazao je Antić.\nMinistar je napomenuo da je energetski sistem Srbije stabilan, da neće biti restrikcije struje i da su spremni različiti scenariji za obezbeđivanje stabilnog snabdevanja tokom zime.\nAntić je rekao da su ministrastvo i EPS postupali mudro i da su sačuvane zalihe uglja.\n„Uvozili smo struju leti, kada je jeftina i deponovali ugalj da bi ga sačuvali za zimske mesece, kada je struja skuplja“, kazao je Antić.\nOn je naveo da je od početka godine EPS izvezao struju za 41 milion evra, a uvezao za 55 miliona. Ministar je dodao i da se vode razgovori sa partnerima iz Gasproma da se obezbedi stabilno snabdevanje gasom svih potrošača u Srbiji i u slučaju krize isporuka preko Ukrajine.\nMinistar je dodao da se analizira da li će biti potreban uvoz uglja za proizvodnju struje u termoelektranama, nakon čega će biti raspisan međunarodni tender za nabavku uglja.\nDirektor EPS-a Aleksandar Obradović rekao je daje to javno preduzeće spremno da obezbedi stabilno snabdevanje potrošača.\n„Ne planiramo restrikcije, razmatraju se svi planovi za uvoz struje uglja ili dodatne mere da bi energetski sistem bio stabilan“, rekao je Obradović.\nDirektor Rudarskog basena Kolubara Milorad Grčić rekao je da je iz kopa Tamnava zapadno polje do sada ispumpano 43 miliona kubnih metara vode i da je nivo vode u kopu, koji je nakon majskih poplava bio oko 70 metara, sada spušten za sedam metara.\nSva četiri kopa Rudarskog basena Kolubara bila su potopljena u maju zbog obilnih kiša i izlivanja reka, ali je u relativno kratkom roku obnovljena proizvodnja, koja sada iznosi oko 65.000 tona uglja dnevno.\nRegularna proizvodnja u Kolubari iznosi oko 90.000 tona, a tim ugljem se snabdevaju najverće termoelektrane Nikola Tesla, koje proizvode oko 50 odsto struje za tržište Srbije.\nFoto: vimeo prt scr\nNovi zaštitni znak Majli Sajrus će vas šokirati!\nBAKA IZ PAKLA: Obučena kao veštica izvodila "misteriozne obrede" nad unukom\nVučić: Šteta u Kolubari ogromna – najmanje 100 miliona evra!\nPlate direktora "Železnica Srbije", EPS-a, "Srbijagasa" i…


ZUKORLIĆ: UKLJUČIVANJE PITANJA RS-A U PITANJE KOSOVA, OTVARA I PITANJE SANDŽAKA! — Bosnjaci.Net\nUključivanja bosanskohercegovačkog entiteta RS u dijalog o Kosovu predstavljalo bi raspakivanje cijelog regiona, istakao je lider Bošnjačke demokratske zajednice\nZUKORLIĆ: UKLJUČIVANJE PITANJA RS-A U PITANJE KOSOVA, OTVARA I PITANJE SANDŽAKA!\nObjavljeno: 09. August 2017. 15:08:49\nZUKORLIĆ: Ne može se, dakle, tretirati pitanje Republike Srpske u Beogradu samo, odnosno unutar srpskog unutrašnjeg dijaloga. To pitanje otvara i pitanje Sandžaka, odnosno mi bismo morali u tome da učestvujemo, ali i svi važni faktori u cijelom regionu. Partikularno otvaranje pitanja otvara vrata destabilizaciji cijelog regiona\nTakozvanu trgovinu teritorijama Evropska unija je godinama unazad oštro kritikovala kad god bi ovdašnji političari o tome počeli da govore u smislu prijedloga i načina na koji bi rješavali problem. Međutim, sa inicijativom predsjednika Srbije o unutrašnjem dijalogu o Kosovu, podjela Kosova i prijedlozi o tome da se Kosovo da za Republiku Srpsku, ponovo su oživjeli.\n- Najprije moram da kažem da me jako zanima dijalog o Kosovu i da pozdravljam i snažno podržavam tu inicijativu Aleksandra Vučića. Smatram da bi u taj dijalog trebalo da se uključe sve strukture, svi predstavnici institucija i istaknuti građani, kao i Bošnjaci. Pitanje Kosova nije samo srpsko-albansko pitanje već i regionalno i bezbjednosno - ističe za Danas Muamer Zukorlić, predsjednik Bošnjačke demokratske zajednice i poslanik Skupštine Srbije na listi Srpske napredne stranke.\nOn, međutim, ističe da bi pitanje uključivanja bosanskohercegovačkog entiteta Republike Srpske u taj dijalog predstavljalo raspakivanje cijelog regiona.\n- O Republici Srpskoj u Srbiji ne bi smjelo i moglo da se priča bez Sarajeva. Hoću da kažem da ako bi se pričalo o Republici Srpskoj, onda bi se u to moralo uključiti Sarajevo, ali i Sandžak, - napominje sagovornik lista Danas.\nPrema njegovim riječima, bilo koja politička ideja jeste legitimna sve dok podrazumijeva međusobno uvažavanje, poštovanje suvereniteta, države, granica država, i tome slično.\n- Ne može se, dakle, tretirati pitanje Republike Srpske u Beogradu samo, odnosno unutar srpskog unutrašnjeg dijaloga. To pitanje otvara i pitanje Sandžaka, odnosno mi bismo morali u tome da učestvujemo, ali i svi važni faktori u cijelom regionu. Partikularno otvaranje pitanja otvara vrata destabilizaciji cijelog regiona - zaključuje Muamer Zukorlić za beogradski list “Danas”.\nŠUŠNICA: RS je plod agresije i genocida, a inspirisan je kleronacionalističkom ideologijom jednog dijela srbijanske intelektualne i klerikalne scene okupljene u vrhu politike, SPC-a i SANU\n- Prvo, istorijski i pravno-politički između slučaja Kosova i Republike Srpske nema nikakvih sličnosti i paralela. Država Kosovo je nastala u procesu legitimne odbrane istorijske i političko-pravne autonomije Kosova, a zatim i osamostaljenja od zvaničnog Beograda. Ovaj proces je istorijski odgovor na ugnjetavačku i zločinačku politiku ukidanja autonomije, diskriminacije i torture nad većinskim Albancima, koja je vrhunac doživila krajem 90-ih i pokušajem posrbljavanja Kosova i etničkog istrebljenja Albanaca - objašnjava on. Kako dodaje, ovakva nacional-ekskluzivistička politika Beograda prema Albancima i Kosovu je u različitim istorijskim kontekstima imala i različite manifestacije i uspjehe, od osvajanja i etničkog čišćenja 1912-13, preko Rankovićeve torture 1950-ih, do torture početkom 1980-ih.\n- No osamostaljenje Kosova je prihvaćeno pa i podržano od strane većine država svijeta kao legitiman politički proces upravo i uglavnom zahvaljujući miloševićevskoj politici aparthejda, ugnjetavanja i zločina nad Albancima - ukazuje Šušnica.\n- Ovaj netipičan politički status RS je velikodušni i etički vrlo problematičan kompromis Zapada zvaničnom Beogradu kako bi se zaustavio osvajački i građanski rat i genocid nad nesrpskim stanovništvom u BiH i Hrvatskoj. Taj rat i planirani genocid je upravo započet, koordiniran, izvođen i finansiran od strane zvaničnog Beograda i njegovih vojnih i bezbjednosnih institucija sa ciljem stvaranja etnički čistog srpskog političkog prostora. RS je plod agresije i genocida, a inspirisan je kleronacionalističkom ideologijom jednog dijela srbijanske intelektualne i klerikalne scene okupljene u vrhu politike, SPC-a i SANU - objašnjava on.\nKako ocjenjuje, opasan je taj fantazam kojim je zadojena kleronacionalistička scena u Srbiji da u miru mogu dobiti ono što nisu uspijeli, a tobož su "trebali" dobiti zločinačkim ratom i genocidom - a to je podjela BiH i "Veliku Srbiju".\n- To je poziv na revanšizam i novo posezanje za teritorijem susjeda. To će još više unazaditi srbijansko društvo - zaključuje Srđan Šušnica, piše beogradski list “Danas”.\nIdeja da bi se o svim balkanskim žarištima trebalo pregovarati u paketu nije nova. Početkom devedesetih godina to je bila ideja političara okupljenih oko bivšeg kosovskog premijera Ibrahima Rugove. Kada je počela Miloševićeva represija na Kosovu, Rugova se zalagao za politiku pasivnog otpora. Dva su razloga zbog kojih se tadašnji, za Beograd "nelegalni" premijer Kosova, protivio oružanom sukobu sa srpskom policijom. Najpre, Rugova se pribojavao Miloševićeve reakcije, pogotovo u svjetlu onoga što se tada događalo u Bosni i Hrvatskoj. Međutim, još važnije, on je bio ubjeđen da će se međunarodna zajednica pozabaviti i statusom Kosova, onda kada se steknu uslovi za rješavanja pitanja Bosne i Hrvatske. U tom periodu, najveći dio novca koji je na Kosovo dolazio iz emigracije, odlazio je na rad ilegalnih škola koje su kosovski Albanci organizovali nakon što je Milošević uveo srpski nastavni plan u sve škole. Međutim, nakon Dejtonskog sporazuma sve se promijenilo. Kada su Albanci shvatili da ih niko rječju nije spomenuo u Ohaju, Rugovina popularnost naglo je opala, a sa njim i princip nenasilnog otpora. Novac koji je išao za obrazovanje brzo je preusmjeren na šverc oružja koje je dopremano civilnom stanovništvu. Nekoliko godina kasnije ti naoružani civili će se organizovati u Oslobodilačku vojsku Kosova. Na Rugovino mjesto doći će politički lider OVK-a Hašim Tači. V. Jeremić\nGeneralni sekretar predsednika Srbije Nikola Selaković rekao je za RTS da najavljena Deklaracija Srbije i Republike Srpske o opstanku srpske nacije i srpskog naroda nije motivisana dnevnopolitičkim potrebama kao ni velikosrpskim nacionalizmom. On je istakao da je cilj očuvanje srpskog jezika i kulture, jer, kako je objasnio, kad nema jezika, onda nema ni naroda. Selaković je objasnio da se ide ka tome da to bude deklarativni i pravni akt koji će usvojiti najviša zakonodavna tijela Srbije i RS i dodaje da nije riječ o pitanju koje tretira teritorijalni status Srbije i RS. "Srbija je primjer garancije prava manjina. Ništa više od toga ne tražimo za Srbe u drugim državama regiona", kaže Selaković.\nOn je naveo da srpski narod ima pravo da traži mjesto opstanka u globalnom svijetu. Selaković je dodao da opasnost kojoj su izloženi srpski jezik i kultura nije samo u generacijama Srba koji su u rasejanju, već je to vidljivo i u okruženju, na teritorijama na kojima Srbi žive vjekovima, a na kojima su ugroženi jezik i opstanak. Prema njegovim riječima, biće predložene određene mjere koje će pomoći da se sačuvaju jezik, pismo i identitet. On je naveo i pozitivno iskustvo iz Švajcarske, gdje je na "fantastičan odjek" naišao pokušaj srpskog ministarstva da se sačuva srpski jezik kroz inicijative putem ambasada. P. D.


Početak/Društvo/Navijači Crvene zvezde iz Niša pomažu Aleksandru Nikoliću\nDa pomognu mladom sportskom novinaru Aleksandru Nikoliću u borbi za život, angažovale su se ne samo njegove kolege već i javne sličnosti kako iz sporta tako i iz ostalih društvenih oblasti. Bez obzira na to koji klub podržava Aca, u pomoći su se ujedinili navijači svih domaćih klubova, pa su se tako akciji priključili i navijači Crvene zvezde.\nHumanitarna aukcija dresova i rekvizita poznatih sportista održavana je do sada dva puta, u režiji Sekcije sportskih novinara Niša, a ovog puta za dres poznatog sportiste licitiraće se putem društvene mreže Fejsbuk.\nOrganizator je navijačka grupa „Nišlije“ a sve je krenulo kada je Nemanja Radonjić, inače niški fudbaler koji je već poslao poruku podrške svom sugrađaninu, poklonio svoj dres vernim navijačima iz Niša.\nNakon što je u 3. kolu kvalifikacija za Ligu Šampiona postigao gol koji je Crvenoj Zvezdi doneo siguran plasman u grupnu fazu i šansu da ponovo ispisuje istoriju, Radonjić je svojim drugovima sa tribine poklonio dres u kojem je nastupao.\nHumani navijači odlučili su da upravo ovaj dres oglase na aukciji koja će biti javna i trajaće do 23.avgusta.\nFoto: Nišlije 1986\nOnaj ko bude ponudio najveću sumu novca putem njihove FB stranice pridružiće ovaj dres svojoj kolekciji, a prikupljeni novac biće uplaćen na račun za lečenje Aleksandra Nikolića, koji boluje od leukemije.\nPozivamo sve zainteresovane da daju svoju ponudu za Radonjićev dres, a one koji ne žele da učestvuju, da pošalju:\nSMS sadržine 499 na 3030\nUplate novac na dinarski ili devizni račun ili putem linka e-doniraj.\nAleksandar Nikolić BUDI HUMAN humanitarna aukcija navijači Nemanja Radonjić


„KONSTANTIN VELIKI“ GODINU DANA NAKON POKLANJANJA DRŽAVI: AERODROM PROPADA, A NIŠU PRETI DUŽNIČKO ROPSTVO\nGlavni problem vezan za državno preuzimanje niškog aerodroma mogao bi nastati 29. juna sledeće godine, kada istekne rok za isplatu duga grada Niša Ministarstvu odbrane u iznosu od skoro devet milijardi dinara za 157 hektara aerodromskog zemljišta, koji država nije preuzela uprkos drugačijim obećanjima, upozorili su aktivisti Inicijative „Ne damo niški aerodrom“\nNiški aerodrom je žrtvovan zarad interesa kompanije „Vansi erport“ kao koncesionara beogradskog aerodroma i očuvanja pozicija 70.tak lokalnih funkcionera, kazali su oni\nOni su upitali da li koncesioni ugovor za beogradski aerodrom, koji još uvek nije objavljen, sadrži i neka ograničenja za aerodrome u Kraljevu i Užicu, a ne samo ograničenje u broju putnika za niški aerodrom\nPrema nekim informacijama, radnici niškog aerodroma će navodno „glumiti“ radnike aerodroma u Kraljevu kada predsednik Srbije Aleksandar Vučić uskoro bude sleteo na taj aerodrom, kako bi ga svečano otvorio\nAerodrom „Konstantin Veliki“ je žrtvovan zarad interesa krupnog kapitala i pozicija lokalnih funkcionera, ali bi glavni problem mogao nastati sredinom sledeće godine, kada bi grad Niš mogao da upadne u dužničko ropstvo zbog isplate duga za aerodromsko zemljište, koji država nije preuzela uprkos drugačijim obećanjima, upozorili su krajem ove sedmice aktivisti Inicijative „Ne damo niški aerodrom“.\nNa tribini „Niški aerodrom, godinu dana kasnije“, posvećenoj situaciji u kojoj se nalazi ova vazdušna luka godinu dana nakon odluke Skupštine grada da bude besplatno ustupljena državi, govornici su podsetili da dug grada za 157 hektara aerodromskog zemljišta, u paketu sa zemljištem za kasarnu Bubanjski heroji, sada iznosi skoro devet milijardi dinara, što je više od godišnjeg budžeta Niša.\nPrema ugovoru između Grada Niša i Ministarstva odbrane, zaključenom 2010. godine, Grad je dužan da Ministarstvu do 29. juna 2020. godine u potpunosti isplati vrednost tog zemljišta, a grad je do sada, po dostupnim podacima, isplatio tek oko jedan odsto duga.\n– Kada 29. juna sledeće godine istekne taj ugovorni rok, lako bi se moglo desiti da grad Niš upadne u dužničko ropstvo koje će ga uništiti. Po ugovoru, samo na ime kamate Niš će biti dužan da plaća Ministarstvu 6.313 evra dnevno- rekao je Mladen Jovanović, aktivista Inicijative „Ne damo niški aerodrom“ i direktor Nacionalne koalicije za decentralizaciju (NKD).\nOn je naglasio da ne treba zaboraviti ni da će pre tog datuma biti održani lokalni izbori, pa taj dug može imati ucenjivačku ulogu, te čak obesmisliti i same izbore.\n– Ukoliko na lokalnim izborima bude pobedila drugačija opcija od sadašnje, dug bi svakako mogao ostati gradu i potpuno ga uništiti- upozorio je on.\nJovanović je podsetio da je Ministarstvo građevinarstva, saobraćaja i infrastrukture nedavno saopštilo da će „stanje duga za erodromsko zemljište biti razmotreno tek kada se ugovor između Grada i Ministarstva odbrane okonča“, što je ocenio „vrlo zabrinjavajućim“ i „užasno beskrupuloznim“.\nIstovremeno, resorna ministarka Zorana Mihajlović je demantovala tvrdnje gradonačelnika Niša Darka Bulatovića da će nakon preuzimanja aerodroma od strane Republike dug za aerodromsko zemljište biti oprošten.\n– Dakle, Grad je državi dao aerodrom, a dug za zemljište nije oprošten, iako je veliki iznos duga i njegovo preuzimanje od strane države bio jedan od ključnih argumenata vlasti da aerodrom ne treba da ostane u svojini grada- rekao je Jovanović.\nJovanović i Rastislav Dinić, aktivista Inicijative i potpredsednik Udružnog pokreta slobodnih stanara (UPSS), ocenili su da je niški aerodrom žrtvovan zarad interesa kompanije „Vansi erport“, koja je prošle godine postala koncesionar beogradskog aerodroma „Nikola Tesla“, kao i političkih karijera 70.tak funkcionera iz Niša.\n– Iako je, prema istraživanjima, više od 50 odsto građana Niša bilo protiv predaje aerodroma Republici, gradska i republička vlast pogazile su to mišljenje. U igri je bio ogroman novac vezan za koncesiju beogradskog aerodroma, čiji ugovor još nije objavljen, uprkos drugačijim obećanjima iz Vlade. Poslušnost prema centralnoj vlasti trebalo je, takođe, da obezedi da gradonačelnik, članovi Gradskog veća i gradski odbornici iz vladajuće koalicije sačuvaju svoje pozicije- kazali su oni.\nJovanović je podsetio da su ministarkaMihajlović i njen pomoćnik Zoran Ilić „priznali“ da je koncesionom ugovorom predviđeno da niški i drugi aerodromi u Srbiji, u radijusu od 150 do 230 kilometara od beogradskog, ne smeju preći po milion putnika godišnje sve dok „Nikola Tesla“ ne dostigne 12 miliona. U slučaju da se to dogodi, država bi mogla da plaća penale.\n– A šta će biti sa aerodromima koji su od begradsog udaljeni manje od 150 kilometara, kao što su „Morava“ u Kraljevu i „Ponikve“ u Užicu? Da li u koncesionom ugovoru sa „Vansijem“ možda postiji još neko ograničenje, koje se odnosi i na ove aerodrome?- upitao je on.\nOn je još kazao da je dobio informaciju da će „radnici niškog aerodroma glumiti radnike aerodroma u Kraljevu, kada predsednik Srbije uskoro bude sleteo na taj aerodrom, kako bi ga svečano otvorio“.\nJovanović i Dinić su još ocenili da je niški aerodrom nakon besplatnog preuzimanja od strane države „počeo da propada, i brže nego što su u Incijativi verovali“.\nPodsetili su da je ubrzo nakon preuzimanja počeo da se smanjuje broj linija i letova, kao i da su pali prihodi, a aerodrom prestao da objavljuje finansijske izveštaje.\nVlada je, takođe, na tenderu izabrala nacionalnog avio- prevoznika „Er Srbija“ za obavljanje prevoza na 12 novih subvencionisanih linija iz Niša u naredne tri godine, što može da otera lou kostere, Rajaner i Viz er, zahvaljujući kojima je „Konstantin Veliki“ pre pet godina počeo da beleži poslovnu ekspanziju.\nRUŠENJE U SAVAMALI, REKE NA STAROJ PLANINI I NIŠKI AERODROM- SLIČNI SLUČAJEVI\nRušenje u Savamali, gradnja mini- hidroelektrana na Staroj planini i preuzimanje niškog aerodroma su slični slučajevi. U svim tim slučajevima država, pod nejasnim uslovima, radi u interesu privatnog kapitala, odnosno u privatnom a ne u javnom interesu, rekao je Rastislav Dinić.\nOn je dodao da svi ovi i slični slučajevi jasno govore da je „vreme za građansku solidarnost i zajedničku akciju“.\n– Na jednoj strani je korumpirana vlast, a na drugoj građani, odnosno na jednoj strani su koncentracija političke, ekonomke i medijske moći, a na drugoj naša solidarnost i upornost- kazao je on.\nOn je dodao da je upravo zbog solidarnosti i zajedničkih akcija formiran Građanski front, u kojem je više lokalnih inicijativa, pokreta i organizacija iz Srbije.\nNiški aerodrom, godinu dana posle.\nTema: Niški aerodrom godinu dana posle pokretanja građanskih protesta.\nPosted by Udruženi pokret slobodnih stanara, Niš on Субота, 22. јун 2019.


Silaža u ishrani ovaca-jagnjenje i laktacija - Forum PSSS - PSSS\nSilaža u ishrani ovaca-jagnjenje i laktacija\n15 okt 2018 09:31\t#34677 od Krajnović Dragoljub\nKrajnović Dragoljub je napravio novu temu: Silaža u ishrani ovaca-jagnjenje i laktacija\nPotreba za pojačanom ishranom se javlja na oko 6 nedelja pred jagnenje, odnosno, u periodu intnzivnog razvoja ploda.To se postiže tako što se uz uobičajeni obrok dodaje još i 200-400 g kukuruzne ili neke druge prekrupe, uz njeno postepeno uvođenje do postizanja potrebne količine u ishrani ovaca Ukoliko se u ovom periodu u ishrani ovaca koristi kukuruzna silaža, zbog podmirenja potreba u proteinima poželjno je da se u koncentratni deo obroka uključi i suncokretova sačma. Međutim, ako se koriste kvalitetne travno-leguminozne ili leguminozne silaže, koncentrat može da bude samo prekrupa nekog žita.\nU vreme jagnjenja, ovci treba dati samo kvalitetno seno i to smanjenu količinu. Odmah nakon jagnjenja ovci treba dati topli napoj od mekinja,a u sledeća 2-3 dana samo seno.Tek posle tog vremena u ishranu treba uvoditi koncentrat, pa 7-10 dana po jagnjenju obrok treba da se sastoji iz 1-2 kg sena , najbolje leguminoznog, 1,5-3 kg sočnih hraniva ( silaže i krtolasto korenastih plodova), kao i dovoljnih količina koncentrata. Za ovce u dobroj kondiciji u periodu dojenja potrebno je 200-250 grama koncentrata, za ovce sa blizancima 350-400 g, a za ovce loše kondicije i 500 g koncentrata.posle 1,5 meseci d jagnjenja količina koncentrata se postepeno smanjuje , tako da se sa 2,5-3 meseca od jagnjenja koncentrat isključuje iz obroka\nZa jagnjad silaža počinje da se koristi u drugom mesecu. Najpre su to male količine, u drugom i trećem mesecu oko 200-300 g , da bi u četvrtom jagnjad dobijala i do 800 g silaže.unašoj praksi većina proizvođača ne koristi silažu u ishrani jagnjadi jer se boji zdravstvenih problema i gubitaka.


Stanimirović: Podršku Vladi nismo uslovljavali mestima u vlasti - Radio Borovo 100,7 FM\nStanimirović: Podršku Vladi nismo uslovljavali mestima u vlasti\nPredsednik Samostalne demokratske srpske stranke dr Vojislav Stanimirović izjavio je danas u Vukovaru da SDSS nije u koaliciji sa HDZ-om, ali da podržava Vladu Andreja Plenkovića jer je to bolja varijanta od raspisivanja novih izbora.\n“Tako je bilo ne samo sada u ovim zadnjim dešavanjima, nego i kod formiranja Vlade. Što se tiče poslednjih događanja procenili smo da je stabilnost Vlade i Sabora bolja varijata od novih parlamentarnih izbora”, rekao je predsednik SDSS-a. Na novinarsko pitanje da li je SDSS svoju podršku HDZ-u uslovio nekim ministarskim mestom ili funkcijom potpredsednika Sabora, Stanimirović je odgovorio da nikakvih uslovljavanja nije bilo i da su sve to medijske spekulacije. Osvrnuo se i na nedavnu izjavu potpredsednik Sabora Milijana Brkića (HDZ) koji je rekao da nacionalne manjine neće određivati sastav Vlade.\n“Potpredsednik Sabora svojim izjavama derogira ili dezavuiše sam Ustav Republike Hrvatske. Pre nekoliko dana je zahvaljujući manjinskim zastupnicima, a samim tim i trojici zastupnika SDSS, osiguran opstanak Vlade i izbor predsednika Sabora, a onda dobijemo ovakvu neprimerenu izjavu da manjine ne mogu odučivati o Vladi i da to mogu samo Hrvati i Hrvatice. Da je to rekao neko s ulice, ne bismo toliko zamerili, ali s obzirom da je reč o potpredsedniku Sabora, to je za svaku kritiku i osudu”, rekao je Stanimirović. Dodao je da SDSS neće zahtevati nikakve sankcije jer je to stvar HDZ-a, ali da će Milijan Brkić izrečenom izjavom “najverovatnije sam sebi odrediti mesto unutar stranke”.


Održan jubilarni Festival u Šarbanovacu – RADIO TELEVIZIJA BOR\nOdržan jubilarni Festival u Šarbanovacu\nBOR – Defileom učesnika 10. Festivala omladinskih folklornih grupa, u Šarbanovcu kod Bora počela je ovogodišnja jubilarna manifestacija, koja na najlepši način neguje narodno stvaralaštvo. Učesnici festivala , jesu članovi devet kulturno umetničkih društava iz nekoliko gradova Srbije i susednih zemalja.\nDragan Adamović, predsednik Skupštine KUD-a Branislav Nušić ističe: „Ponosni smo na svu ovu lepotu koja je došla u naše selo, drago nam je što na ovaj način čuvamo tradiciiu i drago nam je što možemo da lepo dočekamo i ugostimo naše goste, koji su došli iz više gradova Srbije, kao i iz Borsne i Hercegovine“.\nFestival omladinskih folklornih grupa u Šarbanovcu uvršten je i u kalendar dešavanja Turističke organizacije Srbije, a da su gosti u ovom selu uvek lepo svedoče lepi utisci i emocije zbog kojih na ovu manifestaciju rado.\nAmira Sadiković iz Tuzle naglašava: „Ovo je četvrti put da dolazimo u Šarbanovac, osjećamo se kao domaćiniaa ne gosti, predivno je zaista i nadam se a i želi iskreno da nam što prije uzvrate posjetu“.Snežana Pavlović iz Nacionalnog saveta Vlaha kaže: Veoma su značajne ovakve manifestacije, ne samo zbog očuvanja tradicije, već i zbog druženja omladine, razmene iskustava i pozitivne energije. Važno je takođe i to što je festival takmičarskog karaktera, a pobednici će svoju opštinu predstavljati na nekoliko važnih republičkih manifestacija“.\nOrganizatori 10. festivala omladinskih folklornih grupa su Kulturno umetničko društvo Branislav Nušić i Mesna zajednica u Šarbanovcu u saradnji sa centrom za kulturu opštine Bor.\n[iframe frameborder=“0″ width=“600″ height=“450″ src=“//www.dailymotion.com/embed/video/x2s6nzi“ allowfullscreen ]\nTags: festival, Šarbanovac\nPrevious Sveta Trojica ili Duhovi\nNext Dan bez duvanskog dima


Poseta ruskog predsednika Vladimira Putina Beogradu neće loše uticati na evrointegracije Srbije niti može da zasmeta zapadu, ocenjuje za Glas Amerike saradnik Instituta društvenih nauka u Beču Ivan Vejvoda. Smatra da je ista situacija i sa novim sporazumima o isporuci gasa, i podseća da se i ovom posetom neguju, kako kaže - floskule o ekonomskoj saradnji koja je, realno, daleko manja.\nDokle god je Srbija strateški okrenuta EU, crveni tepih za Vladimira Putina i potpisani sporazumi u Beogradu neće biti trn u oku Briselu, ocenjuje Ivan Vejvoda.\n"Dok je Srbija na putu integracija, a ulazak u EU je dosta udaljen, tu ima vremena da se Srbija saobrazi u odnosima spoljne politike prema Rusiji. Predsednik Vučić se sastao sa svim ambasadorima članica EU dan ili dva pre dolaska predsednika Putina. Sigurno je tu podvukao strateški smer prema EU i objasnio šta su ciljevi te posete".\nNeki od ciljeva su bili i razgovori o rešavanju problema Kosova i dogovor o gasnom konektoru, koji će Srbiju povezati sa Turskim tokom. Ni ta pojačanazavisnost Srbije od ruskog gasa nije suprotna evrointegracijama, smatra Vejvoda.\n"Ako bude taj novi Južni tok, koji se zove Turski tok, prolazi prvo kroz zemlju EU kao što je Bugarska, i ulazi u drugu zemlju EU Mađarsku. To je deo šireg projekta u kojem EU ima jaku reč".\nPoseta Beogradu politički je koristila i Putinu i Vučiću jer, pored ostalog, kako Vejvoda kaže, održava floskulu da je Srbija zemlja sa kojom Rusija ima najbolju saradnju u regionu što - ističe on - nije tačno.\n"Rusija daleko zaostaje za saradnjom u ekonomskom razvoju sa EU. To ne može uopšte da se meri, s obzirom da EU daje najviše sredstava, da ne govorimo o stranim neposrednim investicijama, gde zemlje poput Nemačke i Italije daleko nadmašuju ono što Rusija ulaže u našu zemlju".\nUz to, Vejvoda podseća da Rusija i dalje nije odobrila uvoz kragujevačkog Fijata, odnosno preferencijalni trgovinski status Srbije, na koji ima pravo, jer nije članica EU. I to ova Putinova poseta nije promenila.


oktobar 17, 2018 - PPmedia\nDay: oktobar 17, 2018\nLepotom krajolika i blagotvornim vazduhom privlačna, ali dugo u senci drugih turističkih centara, planina Zlatar poslednjih godina doživljava preporod u turizmu. Posetilaca je ovde sve više, i domaćih i stranih, a grade se novi i modernizuju postojeći smeštajni kapaciteti. Minulih godina ulaganjima novovaroške opštine obnovljen je hotel „Panorama”, a sve življa je i privatna inicijativa: […]\nadminpp033 Nema komentara oktobar 17, 2018 9:44 pm\nKo je kriv za “ekološku katastrofu” koja je pogodila Uvac? Kažu da je ovo normalna pojava, a da problem dolazi i sa drugih strana\nVodostaj jezera Uvac opao je za skoro dvadeset metara, a povučeni slikama koje su postale viralne na društvenim mrežama, mediji su ubrzo počeli da pišu o ekološkoj katastrofi koja je pogodila jedan od najlepših predela naše zemlje. Ipak, istina je sasvim drugačija. Da, tačno je da je Uvačko jezero nekih 20 metara ispod maksimalnog nivoa, […]\nadminpp033 Nema komentara oktobar 17, 2018 9:35 pm\nSpajanjem svih podataka u jednu elektronsku bazu, ovlašćeni službenici će moći po službenoj dužnosti da pribave podatke za usluge građanima i da tako brže, lakše i jeftinije završe ceo postupak. Najveći broj zahteva građana obavezno sadrži i proveru nekih podataka koje već svi znamo da su nužni – JMBG, izvod iz matične knjige, prebivalište, podaci […]\nadminpp033 Nema komentara oktobar 17, 2018 9:26 pm\n“Novosti” slavile sa prijateljima\nOtmena, raskošna, domaćinska. Takva je bila proslava 65. rođendana “Novosti”, u utorak uveče, u prepunoj “Kombank dvorani”. Za naš list, ali i za mnogobrojne ugledne zvanice, veličanstvena noć za pamćenje. Gotovo 1.500 gostiju dočekano je sa iskrenom radošću i poštovanjem. Dragi prijatelji naše kuće – akademici, ministri, crkveni velikodostojnici, predstavnici vojske i policije, privrednici, književnici, […]\nadminpp033 Nema komentara oktobar 17, 2018 9:14 pm


Lokalni akcioni plan zapošljavanja opštine Negotin na sednici Opštinskog veća - Istočne VESTI\nOdržana je 39. po redu sednica Opštinskog veća, kojom je predsedavao Vladimir Veličković, predsednik opštine Negotin.\nČlanovi Opštinskog veća na današnjoj sednici utvrdili su predlog Odluke o usvajanju lokalnog akcionog plana zapošljavanja opštine Negotin za 2019. godinu.\nOpštinsko veće je utvrdilo i predlog Odluke o taksi prevozu na teritoriji opštine Negotin, kojom se uređuje i obezbeđuje organizacija i način obavljanja taksi prevoza i propisuju bliži uslovi za obavljanje ove delatnosti na području negotinske opštine.\nNa 39. sednici Opštinskog veća utvrđen je i predlog Odluke o izmeni i dopuni Odluke o postavljanju i uklanjanju manjih montažnih objekata privremenog karaktera i spomenika, spomen obeležja, balon hala sportskih namena i nadstrešica u javnom prevozu.\nPredlozi ovih odluka naći će se na dnevnom redu četrnaeste po redu sednice Skupštine opštine Negotin, koja je zakazana za utorak, 19. februar 2019. godine.\nFolklorni ansambl „ZORA“ nastupa u Boljevcu\nNegotinci dišu čist vazduh!


NACRT ZAKONA O BESPLATNOJ PRAVNOJ POMOĆI: Autonomni ženski centar ukazuje da Nacrt zakona sadrži odredbe koje su diskriminatorne, ne samo u odnosu na konkretne pružaoce besplatne pravne pomoći, već u odnosu na sve pravnike i pravnice koje su završile Pravne fakultete u Republici Srbiji\nGrađanke i građani Srbije već više od decenije čekaju na Zakon o besplatnoj pravnoj pomoći. Svaka Vlada je obećavala mnogo, ali izgleda da trenutna obećava najviše – građanke i građani će imati tu privilegiju da im sve vrste besplatne pravne pomoći, od pravnih saveta do zastupanja pred sudovima, pružaju uglavnom advokati. Slično kao kada bi umesto u domove zdravlja, pacijenti odlazili u institute i bolnice da ih pregledaju hirurzi, a ne lekari opšte prakse.\nKako je došlo do toga? Svima je poznato da Zakon svih ovih godina nije usvojen jer se vodi pravna rasprava o tome da li udruženja građanki i građana mogu biti pružaoci besplatne pravne pomoći. Pri tome se zaboravlja na činjenicu da besplatnu pravnu pomoć ne pruža udruženje ili institucija kao takva, već pojedinka, pravnik ili pravnica sa ili bez položenog pravosudnog ispita, zaposlena u udruženju, jedinici lokalne samouprave i drugim državnim organima i organizacijama.\nI advokaturu takođe čine ti isti pojedinci, pravnici i pravnice koje su nakon položenog pravosudnog ispita odlučile da obavljaju samostalnu advokatsku delatnost. Neke druge pravnice su odlučile da nastave da rade kao sudije, tužioci, pravnice u centrima za socijalni rad ili u jedinicama lokalne samouprave, bankama, bolnicama i u udruženjima građanki i građana.\nStoga iznenađuju odredbe Nacrta zakona o besplatnoj pravnoj pomoći kojim se svima onima koje imaju završen Pravni fakultet u Republici Srbiji, na kome su učile da pružaju pravnu pomoć, zabranjuje, pod pretnjom novčanog kažnjavanja, da građankama i građanima pružaju besplatnu pravnu pomoć, prvenstveno u formi pravnih saveta i pisanja podnesaka.\nDržava naravno ima pravo da ograniči koju vrstu besplatne pravne pomoći i od strane kojih pružalaca će moći da finansira. Međutim, nerazumljiva je namera države da uvede opštu zabranu pružanja svih oblika besplatne pravne pomoći od strane pravnika i pravnica koje ne budu na listi pružalaca, ako za taj pravni savet ne žele da potražuju naknadu od države (npr. u situacijama kada daju pravni savet prijateljici, koleginici, pravno neukoj građanki sa kojom čekaju u redu na šalteru suda i sl.).\nAutonomni ženski centar je u poslatim komentarima na ovaj Nacrt zakona ukazao na to da taj Nacrt sadrži odredbe koje su diskriminatorne, ne samo u odnosu na konkretne pružaoce besplatne pravne pomoći, već u odnosu na sve pravnike i pravnice koje su završile Pravne fakultete u Republici Srbiji.\nOdredbe ovog Nacrta zakona su i u suprotnosti sa čl. 85 Zakona o parničnom postupku ("Sl. glasnik RS", br. 72/2011, 49/2013 - odluka US, 74/2013 - odluka US i 55/2014) kojim se određuje ko može da bude punomoćnik stranke pred sudom (advokatica, krvni srodnik u pravoj liniji, brat, sestra ili bračni drug, predstavnica službe pravne pomoći jedinice lokalne samouprave, u radnom sporu predstavnica sindikata čija je zaposlena članica, odnosno diplomirana pravnica sa položenim pravosudnim ispitom za pravno lice kod koga je u radnom odnosu).\nOdređenom krugu pravnika i pravnica je Zakonom o parničnom postupku dato pravo da zastupaju stranke u parničnom postupku kada to čine za novčanu naknadu, a kada bi ti isti pravnici dali besplatni pravni savet ili napisali podnesak bez ikakve novčane naknade, mogle bi da budu prekršajno kažnjeni po odredbama ovog Nacrta zakona.\nIako sve pravnike i pravnice tokom studiranja uče pravnom pravilu iskazanom od strane Valtazara Bogišića još u 19. veku da "ko može više može i manje", to pravilo je u Nacrtu ovog zakona o besplatnoj pravnoj pomoći izmenjeno, pa sada glasi "ko može više ne može manje".\nRukovodeći se ovako postavljenim pravilom, Radna grupa Ministarstva pravde se opredelila da besplatnu pravnu pomoć u vidu davanja pravnih saveta, pisanja podnesaka i zastupanje pružaju advokatice i pravnice u opštinama.\nAutonomnom ženskom centru, koji već više od 20 godina obezbeđuje besplatnu pravnu pomoć svim ženama žrtvama nasilja u porodici, partnerskog i seksualnog nasilja, kao i deci žrtvama nasilja u porodici i seksualnog nasilja, deluje neverovatno da je Republika Srbija toliko bogata država da može sebi da priušti da plaća najskuplje pružaoce svih usluga besplatne pravne pomoći.\nParalela bi se mogla napraviti sa načinom organizovanja zdravstvenih usluga – ovo bi bilo isto kao kada bi država donela zakon po kome bi sve besplatne zdravstvene usluge pružali samo hirurzi. Nesporno je da hirurzi znaju da pregledaju i prepisuju antibiotike, ali da li bi takav sistem u kome ima 70 odsto više lekara opšte prakse nego hirurga bio održiv? Isto je i sa pružanjem besplatne pravne pomoći – da li će 7.000 do 10.000 advokatica i advokata i 1000 pravnica i pravnika u opštinama uspeti da, pored redovnog posla, daju besplatne pravne savete, pišu podneske i zastupaju najmanje 1.000.000 korisnica i korisnika?\nIako su tokom godina rada na ovom Zakonu pravljene studije izvodljivosti i analize postojeće situacije kada su u pitanju pružaoci besplatne pravne pomoći, članovi Radne grupe očigledno nisu razmatrali pitanje održivosti predloženog zakonskog rešenja.\nNažalost, deluje da su i ovaj Nacrt zakona pisali članovi Radne grupe koji nikada nisu pružali besplatnu pravnu pomoć građankama i građanima Srbije. Jer da jesu, znali bi da najveći broj usluga besplatne pravne pomoći predstavljaju usmeni pravni saveti (60-80 odsto), zatim pismeni – pisanje podnesaka (10-20 odsto), a da je procentualno najmanje odobrenih besplatnih zastupanja (ne više od 10 odsto). Da li će za državu Srbiju biti ekonomski isplativo da sve besplatne pravne savete pružaju advokati i advokatice? Za neke pravne savete neophodno je da ih pruže advokati i advokatice, jer imaju specifična znanja i iskustvo, ali većinu pravnih saveta mogu kvalitetno da daju i pravnici i pravnice zaposlene u udruženjima građanki.\nDa bi predstavile kako to izgleda u praksi Autonomnog ženskog centra, podsećaju na podatke iz Izveštaja koji je dostavljen Ministarstvu pravde nakon realizacije projekta pružanja besplatne pravne pomoći koji je u periodu od 1.8. do 31.12.2017. finansiran sredstvima Ministarstva pravde o raspodeli sredstava prikupljenih po osnovu oportuniteta. Za ukupno 1.094.400,00 dinara koliko je odobreno projektom, pravnice i advokatice angažovane od strane Autonomnog ženskog centra su pružile ukupno 1073 usluga besplatne pravne pomoći 381 ženi u Srbiji.\nAutonomni ženski centar je od 2005. aktivno uključen u proces komentarisanja Nacrta zakona o besplatnoj pravnoj pomoći. Način odobravanja i finansiranja je i do sada bio predlagan na različite načine i nijedan, pa ni sada predloženi način, nije bio bez mana.\nOsnovna zamerka predloženog rešenja odobravanja besplatne pravne pomoći u Nacrtu zakona tiče se obaveza posebno edukovanih pravnica i pravnika u opštinama da procene da li se radi o slučaju u kome nije dozvoljena besplatna pravna pomoć, i to posebno da procene da li se radi o st. 6 čl. 7 Nacrta zakona:\n6) postupku u kome je očigledno da tražilac besplatne pravne pomoći nema izgleda na uspeh, posebno ako se njegova očekivanja ne zasnivaju na činjenicama i dokazima koje je predočio ili su ona suprotna pozitivnim propisima, javnom poretku i dobrim običajima.\nZbog toga što se usluge besplatne pravne pomoći (pravni saveti, pisanje podnesaka i zastupanje) tretiraju kao jedna nerazdvojna celina, suprotno cilju 2 Strategije razvoja besplatne pravne pomoći u Republici Srbiji, pravnik ili pravnica koja odobrava pružanje besplatne pravne pomoći mora da ceni sve ove okolnosti i u slučaju pružanja besplatnog pravnog saveta ili pisanja podneska. A u skladu sa istom Strategijom, pravni saveti bi trebalo da budu besplatni za sve građanke i građane Srbije, a ne samo za one kojima to pravo bude odobreno.\nSmatraju da procena svih ovih uslova ima smisla samo kod odobravanja besplatnog zastupanja od strane advokata, mada i iskusan advokat, sa višedecenijskim iskustvom, teško da bi mogao u svakom slučaju da proceni da li tražilac ima ili nema izgleda za uspeh. Advokatice koje pružaju besplatnu pravnu pomoć znaju da izgled za uspeh samo jednim delom zavisi od činjenica i dokaza koje tražilac ima, dok mnogo zavisi od znanja i umešnosti advokatice koja zastupa i stavova sudija/tužilaca/pravnika u organu javne uprave.\nNaša bojazan, kao što je to bilo i kod nekadašnjeg predloga da besplatnu pravnu pomoć odobravaju pravnici u centrima za socijalni rad, jeste da pravnici u opštinama, sa tri godine radnog iskustva, neće znati i pored najbolje edukacije, ali bez ikakvog iskustva u zastupanju pred pravosudnim organima ili u upravnim postupcima koji se ne vode pred organom lokalne samouprave (kao što su azil, socijalna zaštita, diskriminacija, povreda načela dobre uprave i sl.) da procene ove okolnosti.\nIz podataka o pruženim uslugama Autonomnog ženskog centra može se videti da su pružane i usluge pisanja vanrednih pravnih lekova, Ustavnih žalbi i predstavki Evropskom sudu za ljudska prava (ESLjP), upravo u situacijama koje bi po ovom Nacrtu zakona bile tretirane kao postupci bez izgleda na uspeh. Ustavne žalbe i predstavke ESLjP se i podnose u slučajevima u kojima pozitivni propisi nisu na adekvatan način regulisali određenu pravnu oblast ili je nisu uopšte regulisali, zbog čega je došlo do kršenja prava građanki.\nPredlog načina finansiranja besplatne pravne pomoći, prema kojem su opštine dužne da obezbede sredstva za besplatnu pravnu pomoć koju pružaju pravnici u tim opštinama i 50 odsto za usluge besplatne pravne pomoći koju pružaju advokati, javni beležnici i medijatori deluje nerealno, posebno kada se uzme u obzir činjenica da je 30 odsto opština u Srbiji nerazvijeno i da one svoje budžete dobijaju iz republičkog budžeta.\nSlična situacija se desila i sa Zakonom o socijalnoj zaštiti koji je obavezu pružanja usluga socijalne zaštite prebacio na lokalni nivo, s tim što je ostavljena mogućnost namenskih transfera sa republičkog nivoa za određene usluge socijalne zaštite na lokalnom nivou. Od kada je usvojen Zakon o socijalnoj zaštiti 2011, opštine nisu mnogo unapredile usluge socijalne zaštite koje finansiraju iako su na to bile obavezane. Naša bojazan je da će isto da se dogodi i sa ovim zakonom ako bude usvojeno predloženo rešenje iz ovog Nacrta i da advokati, javni beležnici i medijatori neće pružati usluge besplatne pravne pomoći u užem smislu zbog nedostatka opredeljenih novčanih sredstava za tu namenu u budžetu lokalne samouprave.\nPredviđeno prekršajno kažnjavanje siromašnih opština će samo dodatno pogoršati lošu materijalnu situaciju tih opština i neće postići svrhu zbog koje je ono propisano.\nAutonomni ženski centar već godinama predlaže formiranje Fonda koji bi obuhvatio tri podfonda – za besplatnu pravnu pomoć, alimentacioni fond i za naknadu štete žrtvama krivičnih dela, koji bi sredstva obezbeđivao iz istih izvora (primenom odlaganja krivičnog gonjenja, sredstvima oduzete imovine, sredstvima od igara na sreću, procentom na svaki ugovor o osiguranju, kao i nadoknadom sredstava od učinilaca krivičnih dela).\nSa stanovišta građanki i građana, kojima besplatna pravna pomoć nije dostupna na jednak način na celoj teritoriji Srbije, Ministarstvo pravde, kao i Ministarstvo za ekonomiju i Ministarstvo lokalne samouprave bi trebalo zajednički da procene finansijske i ljudske kapacitete ovako predloženog Nacrta i o tome obaveste javnost.\nIzvor: Vebsajt Peščanik, Vanja Macanović, 22.08.2018.


Amerika „prešla“ Ban Ki Muna pozivanjem Kosova na forum u UN - 13.10.2015, Sputnik Srbija\nAmeričke vlasti su „prešle“ generalnog sekretara Ujedinjenih nacija Ban Ki Muna pozivanjem predstavnika Kosova na događaj u zgradi svetske organizacije, izjavio... 13.10.2015, Sputnik Srbija\n21:17 13.10.2015 (Osveženo: 14:53 30.08.2021)\nAmeričke vlasti su „prešle“ generalnog sekretara Ujedinjenih nacija Ban Ki Muna pozivanjem predstavnika Kosova na događaj u zgradi svetske organizacije, izjavio je šef ruske diplomatije Sergej Lavrov u intervjuu televiziji NTV.\nSergej Lavrov je podsetio da je Amerika tokom Generalne skupštine održala događaj za borbu sa terorizmom u prostorijama UN, ali van okvira procedura svetske organizacije.\n„Prvo, zašto je takav događaj trebalo obavezno održavati van okvira pravila i procedura Generalne skupštine, bez povezivanja na UN kao takve, već samo na njenoj teritoriji? Drugo, spisak pozvanih… Ne razumem zašto je neko ostao ’van‘, dok su, na primer, predstavnici Kosova bili pozvani i zajedno sedeli sa državama-članicama UN“, rekao je Lavrov.\nPo njegovim rečima, takvim akcijama „Amerikanci su ozbiljno prešli i generalnog sekretara koji je bio pozvan na otvaranje ovog foruma i čitave UN“.\n„Razumem da je sigurno lakše sakupiti one koji te slušaju u svemu i sa njima rešavati neke zadatke, predstavljati sve kao neku ’volju međunarodne zajednice, međunarodne koalicije‘. Naravno, to je mnogo teže u UN — dogovarati se uz učešće Rusije, Kine i mnogih zemalja u razvoju koje imaju samostalno mišljenje o spoljnopolitičkim pitanjima“, naveo je ministar.\nOn je naglasio da, iako takve diskusije oduzimaju više vremena, „kompromisi i dogovori, postignuti sa onima ko ne misli isto kao ti po svakom pitanju mnogo su dugovečniji i mnogo efikasniji“.


Grafit u Banjoj Luci: Milorade, kukavico, ne sakrivaj se iza naroda i opozicije - mojusk.ba\nGrafit u Banjoj Luci: Milorade, kukavico, ne sakrivaj se iza naroda i opozicije\nNa fasadi Katoličke gimnazije u centru Banje Luke osvanuo je grafit: „Milorade, kukavico, ne sakrivaj se iza naroda i opozicije. Održi referendum ili m'rš na smetljište istorije!“\nU potpisu grafita je Revolt BL, pokret koji na ovaj način redovno komentariše poteze vlasti.\n– Povodom još jednog lažnog poziva Milorada Dodika na jedinstvo, podsjećamo građane Republike Srpske da je Dodikov SNSD glasao za uspostavljanje Suda i Tužilaštva na nivou BiH. Tada, kao ni sada, njih nije interesovalo procesuiranje ratnih zločinaca koji su počinili zločin nad srpskim, muslimanskim ili hrvatskim narodom, jer su oni, svi redom, dezerteri i ratni profiteri na čelu sa Miloradom Dodikom. Danas, kada su se nakupili brojni predmeti o teškom kriminalu Milorada Dodika i njegovih bandita, Sud i Tužilaštvo im ne valja – navode iz pokreta Revolt BL u propratnom mejlu.\nOvim grafitom, i pozivom na održavanje referenduma, naglašavaju iz Revolta, “želimo da dokažemo javnosti da je Milorad Dodik obična kukavica, jer neće provesti referendum”.\nIstiču da je Dodik “svjestan je da bi ga njegovi zapadni mentori politički likvidirali, a onda bi uslijedila višedecenijska robija zbog kriminalnih radnji koje je počinio”, prenosi portal Istinito.


Kosmo.at , J. A.\nSrbin (21) uhapšen je u Nemačkoj zbog navodne otmice jedne Rumunke, za koju se kasnije ispostavilo da mu je prijateljica. On je, kako su preneli nemački mediji, od njene porodice tražio otkup, a policija ga je brzo uhapsila dok je sa svojom žrtvom bio u automobilu.\nDrama je počela kada je u nedelju 54-godišnja Rumunka prijavila policiji da je njena ćerka (28) oteta. Srbin je majku otete devojke kontaktirao putem aplikacije WhatsUp tražeći za nju otkup.\nPolicija je istog trenutka pokrenula istragu, a ubrzo su došli do saznanja da je su oteta devojka i Srbin prijatelji. Pošto je Srbin u svojoj prepisci spominjao i pretnje smrću, u akciju se uključila i specijalna jedinica.\nHOROR U NEMAČKOJ Poginule dve osobe sa Kosova i Metohije, vatrogasci izvlačili tela iz smrskanih kola\nUbrzo nakon toga, oko 16 sati, policija je u okrugu Baden zaustavila automobil kojim je upravljao Srbin otmičar, kome su odmah stavljene lisice na ruke. Na suvozačevom mestu automobila sedela je navodno oteta Rumunka, prenosi portal Kosmo.\nOna se branila govoreći policiji da je pod prisilom uključena u celu priču.\nPolicija je nastavila istragu koja bi trebalo da utvrdi sve okolnosti oko ovog bizarnog događaja.\nBeogradska policija traga za napadačem koji je sinoć na Dorćolu ranio Vojislava Kaličanina (34), člana navijačke grupe Partizana Miloša Radisavjevića Kimija, saznaje "Blic".\nPolicajci u Kragujevcu uhapsili su F. P. (24) iz tog grada zbog osnovane sumnje da je izvršio krivična dela nasilničko ponašanje i uništenje i oštećenje tuđe stvari.\nPrvi rezultati obdukcije, o kojima je obavešteno vranjsko Više javno tužilaštvo, pokazuju da je devojčica Mila Janković, kojoj je pozlilo na Vlasinskom jezeru, preminula od vode u plućima. Kako kažu u Tužilaštvu, rezultati im još nisu zvanično dostavljeni, samo im je rečeno da nema tragova nasilne smrti, odnosno da je uzrok smrti voda u plućima.\nBeogradska policija uhapsila je Jovanu Đ. (31) koja se sinoć nakon svađe i tuče sa suprugom Damjanom Đ. (30) popela na prvi sprat zgrade na Zvezdari i pretila da će se baciti u naručju sa sedmomesečnim sinom, saznaje "Blic". Da ne dođe do tragedije sprečili su policajci iz Policijske stanice na Zvezdari.


Održana međunarodna konferencija o energetici na Balkanu Održana međunarodna konferencija o energetici na Balkanu\nNeophodnost bržeg regionalnog povezivanja, saradnja privatnog i javnog sektora, izazovi nadovezujućih globalnih kriza i perspektive koje se ipak otvaraju u energetskom sektoru – to su najvažnije teme o kojima se diskutovalo na međunarodnoj konferenciji “Energetika na Balkanu: Tranzicija ka obnovljivim izvorima energije i poboljšanje energetskih mreža”.\nŽiofre je naglasio da je, nakon agresije Rusije na Ukrajinu, još očiglednija potreba za brzom tranzicijom ka zelenoj energiji, kao i da završetak zavisnosti od fosilnih goriva iz Rusije može biti ostvaren pre 2030. godine.\nEvropska komisija je predložila “REPowerEU” plan koji je baziran na diversifikaciji izvora gasa i bržem smanjenju zavisnosti od fosilnih goriva”, podsetio je Žiofre i dodao:\nEmanuel Žiofre, ambasador Evropske unije u Srbiji\n“Investiramo u novu gasnu interkonekciju između Srbije i Bugarske kako bismo otvorili mogućnost za snabdevanje gasom iz više izvora. Ovo je prioritetan projekat za Evropsku uniju i Inicijativu za povezivanje zemalja centralne i jugoistočne Evrope (CESEC). Projekat je podržan sa skoro 50 miliona evra bespovratnih EU sredstava, uz 25 miliona evra zajma od Evropske investicione banke (EIB)”.\nPotpredsednica Vlade i ministarka rudarstva i energetike Zorana Mihajlović izjavila je da je energetika, posebno sektor obnovljivih izvora energije, najbitniji za privredni razvoj, investicije i nova radna mesta, posebno u momentima krize.\n“Zajedno sa investitorima, našim partnerima iz Italije i ambasadorom razgovaraćemo o unapređenju bilateralnih odnosa, poboljšanju saradnje u energetskom sektoru. Od 2009. godine Srbija i Italija su strateški partneri, blizu 50 hiljada ljudi zapošljavaju italijanske kompanije kod nas, ali je važno da se povećaju investicije u energetici, pre svega u obnovljive izvore“, rekla je Mihajlović i naglasila:\n“Imamo potpuno nov zakonodavni okvir, pohvaljen od cele Evrope, posebno Zakon o korišćenju obnovljivih izvora energije. Imamo sve uslove za nove investicije i nema vremena za čekanje, potrebno je da što pre počnemo da sarađujemo. Sada je trenutak da pokrenemo potpuno novi investicioni ciklus i da i javni sektor i privatne kompanije učestvuju u tome“.\nZorana Mihajlović, potpredsednica Vlade i ministarka rudarstva i energetike\nNj.e Karlo Lo Kašo, ambasador Italije u Srbiji, naglasio je da rekordne cene energenata usporavaju privredni oporavak koji smo svi očekivali ove godine.\nNj.e Karlo Lo Kašo, ambasador Italije u Srbiji i Patricio Dei Tos, predsednik Konfindustrije Srbija\nDiversifikacija izvora energije, sigurnost snabdevanja, energetska efikasnost i dekarbonizacija privrede, u skladu sa Pariskim sporazumom, glavni su ciljevi podrške EU.


Počela sezona sušenja šljiva | Sistem tržišnih informacija poljoprivrede Srbije 2004 - 2020\nNa oko 12 hektara u Brankovini, Aleksandar Lazarević ima blizu 4.500 stabala šljive sorte “stenlej” i planira da ceo ovogodišnji rod osuši. Zabrinut je, međutim, jer nijedan otkupljivač se još uvek nije oglasio sa cenom. - Već nekoliko dana sušimo šljivu, ali cene još nema, svi ćute. Godina je za šljivu odlična, a plod idealan za sušenje, jer ne ide mnogo kilograma sveže za kilogram suve. Kada bi otkupna cena sušene bila očekivana, sva ulaganja bi se isplatila jer je cena sveže šljive ponovo bila niska - razmišlja Lazarević. Iako je u pojedinim krajevima rod šljive bio prepolovljen, otkupna cena ranih sorti poput “čačanke” bila je niska i kretala se od mahom 10 do maksimalnih 15 dinara za kilogram, koliko su plaćale\ndestilerije. Voćari koji imaju sušare a koji pretežno gaje “stenlej” nadaju se da bi suva šljiva mogla da izvuče sezonu i pokrije uloženo, ali otkupnu cenu još ne znaju. - Iako je rod šljive ove godine manji, kvalitet plodova je dosta dobar i najveća količina ranih sorti završila je u rakiji, dok je veoma malo prodato\nkao sveže stono voće. Ovogodišnji rod “stenleja” uglavnom će biti osušen, što je dobro jer imamo dovoljno preradnih kapaciteta. “Stenlej” će svojim kvalitetom i potražnjom da nadoknadi relativno slabe i male cene, jer sve ispod 20 dinara je na granici rentabilnosti - kaže stručnjak za voćarstvo Poljoprivredne\nstručne i savetodavne službe Jovan Milinković, objašnjavajući da se proizvođačka cena šljive kreće od 13 do 15 din/kg. Goran Simić iz Gornji Crniljeva, koji je i sam proizvođač šljive, ali je i otkupljuje u svom kraju, kaže da je još rano za formiranje cene suve šljive. - Otkupna cena suvih šljiva formira se u oktobru, kada se sagledaju svi bilansi, utrošci i na kraju krajeva sama ponuda i potražnja, koja je presudna. I sam kaže da je za proizvođače sveže šljive sve ispod 20 dinara po kilogramu neisplativo, ali se nada da će upravo to nadoknaditi sušena šljiva. - Prošle godine je otkupna cena bila 90 centi, nadam se da će ove godine ostati bar toliko - dodaje Simić. Inače, godišnja proizvodnje suve šljive kreće se oko 6.000 tona, od čega se polovina osuši na području Podgorine. Po podacima Zavoda za statistiku, trećina tog strateškog proizvoda srpske nacionalne voćke se izveze, a najveći kupci su sa područja Turske, Holandije, Nemačke, Češke i Rusije. Od izvoza suve šljive u 2013. godini Srbija je prihodovala više od dva miliona evra, ali to je bila jedna od poslednjih godina uspešnog izvoza.


Besplatne letnje radionice za decu Dečjeg kulturnog centra Beograd – RASEJANJE.info\n03.07.2020 03.07.2020 Katarina\tBeograd, Dečiji kulturni centar Beograd, letnje radionice, raspust\nLogo Dečjeg kulutrnog centra Beograd\nIako su u ovom trenutku preporuke vlada mnogih evropskih zemalja da Srbiju i Balkan treba izbegavati zbog porasta broja zaraženih virusom korona, određeni broj Srba iz rasejanja, posebno onih čija su deca na letnjeg raspustu ili će uskoro biti ipak planiraju put do zavičaja. Za one koji će biti u Beogradu a imaju decu uzrasta od 7-15 godina Dečji kulturni centar Beograd organizuje besplatne letnje programe na otvorenom prostoru. Tokom jula i avgusta biće organizovano pet poludnevnih izleta za decu i mlade. Ona će imati priliku da učestvuju u ekološkoj avanturi „Beogradski rečni safari“ i da obiđu ogledno dobro Poljoprivrednog fakulteta – Radmilovac, Pančevo, Starčevo, Deliblatsku peščaru, Obrenovac i Obedsku baru.\nPrenosimo program Dečjeg kulturnog centra Beograd\nBeogradski rečni safari na Ratnom ostrvu\nČetvrtak, 9.7.2020, 11:00-15:00 /Petak, 10.7.2020, 11:00-15:00\nUzrast: 11-15 godina/Broj učesnika: 15\nUzrast: 7-14 godina /Broj učesnika: 7\nBroj učesnika je ograničen. Prijavljivanje se vrši putem telefona +381 11 32 42 011.\n← Na današnji dan pre 28 godina preminuo legendarni srpski pisac, Borislav Pekić\nBorba za svakog đaka u Srpskoj školi u Nansiju →


Zavod za javno zdravlje Pančevo odbacuje kritike „Vodovoda” | Pančevac\nZavod za javno zdravlje Pančevo odbacuje kritike „Vodovoda”\n09.06.2015 15:30·0 komentaraPregleda: 916\n– Rezultati merenja čistoće vode iz pančevačkog vodovoda pokazali su da od februara ove godine postoje problemi i da ona više nije dobra za piće kao što je bila ranije. Za to treba da se pronađe razlog, a to treba da učine u „Vodovodu”, jer su oni proizvođači vode. Došlo je do promena u njenom kvalitetu i oni treba da unaprede svoj proizvodni proces – izjavila je doktorka Mica Sarić Tanasković, direktorka Zavoda za javno zdravlje Pančevo.\nOna je iznela ovu ocenu na današnjem sastanku, održanom na njenu inicijativu u Upravnoj zgradi Opšte bolnice, kome su prisustvovali stručnjaci iz oblasti vodosnabdevanja iz Ministarstva zdravlja Srbije i Sekretarijata za zdravstvo, socijalnu politiku i demografiju Vojvodine, kao i eksperti iz niškog, kragujevačkog i beogradskog zavoda za javno zdravlje.\nNovinari su obavešteni o tome da su prisutni stručnjaci podržali ranije upućen zahtev Zavoda za javno zdravlje Pančevo da nadležno ministarstvo obavi vanredan stručni nadzor rada te zdravstvene ustanove.


STAMATOVIĆ: U RIK-U ĆEMO GLASATI PROTIV POTVRDE REZULTATA - TVS\nSTAMATOVIĆ: U RIK-U ĆEMO GLASATI PROTIV POTVRDE REZULTATA\nMilan Stamatović je izjavio da je bestidno je da ga bivši ministar u Vučićevoj vladi optužuje za izdaju i podršku aktuelnoj vlasti, a povodom optužbe Saše Radulovića da Stamatovićev predstavnik u RIK-u podržava vlast i legitimiše izbore za predsednika Srbije.\n- O tome da je prethodna kampanja bila najneregularnija još od prvih višestranačkih izbora u Srbiji, 1990. godine, govorio sam kada drugi opozicioni kandidati nisu smeli ništa da kažu, sve nadajući se da će nešto ušićariti u toj izbornoj baruštini, a u dva navrata sam tokom kampanje i predlagao da se svi zajedno sastanemo i porazmislimo o eventualnom bojkotu izbora - naveo je.\nStamatović ističe da njegov predstavnik u RIK-u ima striktan nalog od GG "Za zdravu Srbiju - Milan Stamatović" da glasa protiv potvrđivanja preliminarnih izbornih rezultata.\n- Pošto postoje različite interpretacije o tome šta će se dalje dešavati na sednicama RIK-a, juče smo, za svaki slučaj, RIK-u dostavili zahtev za zamenu našeg predstavnika u tom telu, o čemu mora da se glasa na sledećoj sednici. Mi nismo i nikada nećemo biti u toj "ekipi" koja, na mala vrata, pokušava da legitimiše veliku izbornu krađu koja je bila samo epilog brutalno neregularne predizborne kampanje - zaključio je Stamatović.\nBURNA SEDNICA RIK-A\nRepublička izborna komisija (RIK) imenovala je danas Borislava Mitrovića za člana te komisije ispred Grupe građana "Za zdravu Srbiju - Milan Stamatović", umesto dosadašnjeg člana Slobodana Popovca, koji će ubuduće biti zamenik, na sednici koja je protekla u atmosferi burne rasprave i međusobnih optužbi.\nNovoizabrani član, koji je do sada bio zamenik člana RIK-a, optužio je Popovca da u RIK-u nije radio u interesu predsedničkog kandidata Stamatovića, već u interesu kandidata vlasti Aleksandra Vučića. Popovac je rekao da je iznenađen zahtevom za smenu zbog nemogućnosti obavljanja funkcije, ističuči da to nije razlog, već to što nije podlegao pritiscima da ne glasa za proglašenje izbornih rezultata. On je kazao da je da je Stamatović taj koji je odstupio od svog programa i da on u RIK-u samo štiti Ustav i zakone. Popovac je naveo da smatra da su izbori bili slobodni, demokratski, fer i pošteni, ali da je na njega kao člana RIK-a vršen pririsak i za to optužio članove RIK-a iz Pokreta "Dosta je bilo".\nTakođe je ocenio da su dogovori i koalicije koje opozicija pravi zapravo dogovori za rušenje Vučića i države. "Oni žele da ono što nisu uspeli kod građana sada pokušaju da dobiju na RIK-u. Njihovi programi su različiti, dijametralno suprotni i ne treba da postoje sporazumi i dogovori kada su u pitanju izbori za predsednika Srbije. Ovo je koalicija za rušenje države i Vučića", rekao je on.\nNavode o pritiscima odbacio je član RIK-a iz "Dosta je bilo" Ivan Ninić, koji je rekao da je Popovca samo dva ili tri puta pitao zašto je na sednici glasao protiv politike Milana Stamatovića i njegovog programa. "To je kompletna moja komunikacija sa Popovcem i nijednu drugu reč van ove sale nismo razmenili", rekao je Ninić i dodao da je činjenica da od glasa Popovca zavise odluke RIK-a.\nTokom sednice RIK-a, međusobne optužbe su se čule između Popovca i Mitrovića zbog toga što pravo glasa ima član, a ne zamenik, ukoliko su obojica prisutni. Oni su se raspravljali o tome ko ima telefonski broj Stamatovića i ko radi u njegovom interesu, a Mitrović je u jednom momentu odneo mobilni telefon predsedniku RIK-a, kako bi dokazao da je u kontaktu sa Stamatovićem. Mitrović je istakao da niko nije vršio pritisak na Popovca, već da ga je samo zvao Stamatović da apeluje na njega da u RIK-u radi u njegovom interesu, a ne u interesu drugih predsedničkih kandidata.\nMitrović je poručio Popovcu da je, ukoliko je hteo da bude u drugom izbornom štabu, trebalo da to otvoreno kaže. On je najavio da će podneti i krivičnu prijavu protiv Popovca jer je izneverio poverenje i uvredio i njega i Stamatovića. Član Socijalističke partije Srbije Miljkan Karličić rekao je da je čak i postavljanje pitanja zbog čega neko glasa tako kako glasa jedna vrsta pritiska, dok je predstavnica Srpske napredne stranke Sonja Podunavac rekla da su članovi RIK-a bili svedoci da se pojedinim članovima preti zato što neko priznaje rezultate izbora.


RTS :: Srbiji od UN 40 miliona dolara za izbegličku krizu\nDruštvo Srbiji od UN 40 miliona dolara za izbegličku krizu\nSrbiji od UN 40 miliona dolara za izbegličku krizu\nutorak, 26. jan 2016, 15:43 -> 17:09\nTim Ujedinjenih nacija u Srbiji predstavio je Regionalni plan odgovora na izbegličku i migrantsku krizu u Evropi, u skladu sa kojim je za Srbiju izdvojeno oko 40 miliona dolara za 2016. godinu.\nPlan koji pokriva istočnomediteransku i zapadnobalkansku rutu, objavljen je juče u Ženevi pod pokroviteljstvom UNHCR-a i Međunarodne organizacije za migracije (IOM), i poziva na pružanje pomoći Grčkoj, Makedoniji, Srbiji, Hrvatskoj, Mađarskoj, Sloveniji i Turskoj u rešavanju potreba izbeglica i migranata tokom ove godine.\nStalni koordinator UN u Srbiji Irena Vojačkova Solorano je, predstavljajući plan u Beogradu, rekla da pomoć obezbeđena putem tog plana uključuje humanitarnu pomoć i pružanje srednjoročne razvojne podrške Vladi Srbije za odgovor na potrebe izbeglica i migranata u oblasti zaštite, obrazovanja, hrane, zdravstva i ishrane, logistike i skloništa, čišćenja i podrške lokalnim zajednicama.\n"Primena tog plana iziskuje punu operativnu saradnju između vlada i agencija UN, kao i nevladinih organizacija", istakla je Vojačkova Solorano.\nKako je navela, cilj Plana je nadogradnja postojećih kapaciteta vlada kako bi se obezbedila zaštita migranata i izbeglica i pristup dugoročnim rešenjima.\nOdgovarajući na pitanja novinara, Vojačkova Solorano je rekla da je plan zasnovan na iskustvu iz 2015. godine, te da će se videti kako će se situacija razvijati.\nKada je reč o iznosu predviđenom za pomoć drugim zemljama u regionu, rekla je da plan još nije finalizovan do kraja i da na to pitanje ne može da odgovori.\n"Agencije UN odlično sarađivale sa Srbijom"\nVojačkova Solorano je otvarajući sastanak za partnere i donatore koji je usledio nakon predstavljanja Plana za Srbiju, rekla da su juče u Ženevi pokretanju regionalnog plana prisustvovale mnoge donatorske zemlje koje su došle da se informišu o potrebama zemljama duž zapadnobalkanske rute u rešavanju hitnih humanitarnih i srednjoročnih razvojnih potreba izbeglica i migranata.\n"Ovo je bila i izuzetna prilika da se pohvali i saradnja agencija UN sa Vladom Srbije, kao i sa organizacijama civilnog društva", rekla je Vojačkova Solorano.\nŠef predstavništva UNHCR-a u Beogradu Hans Fridrih Šoder ocenio je da je taj plan značajan zato što će uputiti donatore na specifične oblasti u kojima je potrebna pomoć.\nRekao je da su među donatorima vlade iz svih delova sveta, građani, fondacije, privatni sektor...\nTakođe je rekao da su agencije UN u 2015. godini odlično sarađivale sa vlastima u Srbiji i izrazio nadu da će se to nastaviti u ovoj godini.\nŠefica predstavništva IOM u Srbiji Lidija Marković ukazala je da je plan operativni okvir za koordinisanije aktivnosti, ali da uključuje i konkretne mere za podršku migrantima i izbeglicama.\nU sprovođenje aktivnosti predviđene planom uključene su UUNHCR i IOM, UNICEF, UNDP, UNFPA, UNWomen, OHCHR, UNOPS, WHO, WFP, kao i 11 međunarodnih i sedam domaćih nevladinih organizacija.\n(utorak, 26. jan 2016, 17:40)\nMadjari pametno rade\nA sta ce biti kad EU pocne sa vracanjem migranta a Makedonija ne zeli da primi nazad, posto je Srbija primila 40 miliona dolara bice problem Vlade koja se ponosi tim?


Zukić: Podijeljeno 60 miliona KM za obrte i druge samostalne djelatnosti – TVSA.BA\nNaslovna/Vijesti/Biznis/Zukić: Podijeljeno 60 miliona KM za obrte i druge samostalne djelatnosti\nFederalni ministar razvoja, poduzetništva i obrta Amir Zukić izjavio je danas da je Vlada Federacije usvojila Izvještaj o dodijeljenoj finansijskoj pomoći za obrte i druge samostalne djelatnosti u skladu sa Uredbom koju je usvojila u oktobru prošle godine.\n– Na osnovu navedene Uredbe proveli smo proceduru, koja je okončana u januaru ove godine, a ovim Izvještajem informišemo Vladu o tome na koji način je izvršena podjela sredstava i kakvi su efekti tih sredstava bili. Ukupno je podijeljeno 60 miliona KM i sredstva su koristila 24.766 obrta i drugih samostalnih djelatnosti. Ukupno je podržano 44.056 radnih mjesta odnosno uposlenika – rekao je Zukić.\nUkazao je da se na određen način pokušao obezbijediti koliko je moguć lakši pristup sredstvima.\nTo se uradilo, kako kaže, prije svega elektronski i u saradnji s drugim institucijama kao što je Poreska uprava FBiH, a također i sa Upravom za indirektno oporezivanje i Centralnom bankom BiH.\n– Ta sredstva su dobili svi oni aplikanti, koji su zadržali uposlene i koji su uredni poreski obveznici kako za direktne tako i za indirektne poreze. Ovo je prvi put da se na ovakav način dijele sredstva gdje su svi korisnici na jedan transparentan način bez određenih zahtjeva za dodatnim administriranjem u smislu obezbjeđenja neke dodatne dokumentacije, došli do određenih sredstava i na taj način nadam se svi lakše premostili ovu tešku situaciju. A da je to tako pokazuje analiza, koja je rađena u ovom periodu, da je uglavnom povećan broj obrta i uposlenih tako da možemo reći da je realizacija ove uredbe veoma uspješno obavljena na opšte zadovoljstvo onih koji su bili korisnici. Bio je zaista veliki interes, više od 271.000 je bilo pretraga na aplikaciji koju smo uradili u dosta kratkom vremenu i podijeliti sredstva kako se nikada do sada nisu dijelila na području Federacije – potcrtao je Zukić na pres-konferenciji u Vladi Federacije BiH.\nObjavljen početak takmičenja za nagradu "Mak Dizdar"


HŠK Zrinjski | Tuzlanski.ba\nPodjela bodova na Tušnju: Tuzla City i Zrinjski remizirali pred tuzlanskom publikom (FOTO)\nU okviru 5. kola Premijer lige večeras su se na stadionu Tušanj sastale ekipe Tuzla Cityja iz Tuzle i HŠK Zrinjski iz Mostara Obje ekipe utakmicu su otvorile veoma ofanzivno. Tuzlaci su se već u 2.…\nHŠK Zrinjski službeno je potvrdio da je odustao od angažmana Antonija Vidovića (29). Razlog je nerazjašnjeni odnos između igrača i FK Sloboda, za koju ne nastupao prošle sezone. Zrinjski je prošle sedmice objavio kako je…\nZrinjski se remijem s Ludogoretsom oprostio od Evrope\nU uzvratnom susreta trećeg pretkola Europske lige Zrinjski i Ludogorets su u Širokom Brijegu odigrali neodlučeno 1:1, a prolaz dalje izborio je bugarski prvak zahvaljujući pobjedi 1:0 u prvom susretu. Uvodnih dvadesetak minuta utakmice igralo…\nZrinjski odbio ponudu belgijskog kluba za Kenana Pirića\nJasminu Mešanović je ove sezone igrao izuzetno dobro u dresu novog-starog prvaka, ekipe Zrinjskog iz Mostara. Prema tvrdnjama Admira Husarića, menadžera Mešanovića, on je odbio preći u Sarajevo. Mešanović je dobio ponudu Zrinjskog za produživanje saradnje…\nNeredi u Mostaru: Navijači Zrinjskog napali navijače Veleža\nNavijači Fudbalskog kluba Velež napadnuti su sinoć u blizini Mostara prilikom povratka iz Prijedora gdje je ovaj premijerligaš igrao utakmicu s Rudarom. Još uvijek nepoznati počinitelji na dva kombija u kojima su se navijači nalazili,…\nSnimci dronom: Derbi na Tušnju na malo drugačiji način (VIDEO)\nSvanuo je dan poslije izuzetno važne pobjede fudbalera Slobode u derbiju 15. kola protiv ekipe Zrinjskog rezultatom 2:1. Zasluženo osvojena tri boda omogućila su izabranicima Husrefa Musemića da prvenstvenu pauzu od 14 dana dočekaju na…\nFukare Tuzla: Pogledajte korteo i rođendansku bakljadu (FOTO/VIDEO)\nU okviru 15. Kola BHT Premijer lige BiH Sloboda je u derbiju kola na Stadionu Tušanj pred oko 6.500 gledalaca savladala Zrinjski rezultatom 2:1. Upravo na derbi utakmici protiv Zrinjskog navijačka skupina Fukare Tuzla proslavila je…\nU okviru 15. Kola BHT Premijer lige BiH Sloboda je u derbiju kola na Stadionu Tušanj pred oko 6.500 gledalaca savladala Zrinjski rezultatom 2:1 strijelci za domaći tim bili su Zajko Zeba i Damir Mehidić,…


Novosadski organizatori protesta “1 od 5 miliona” protiv odluke “pojedinaca iz Beograda” o izlasku na izbore | Moja Vojvodina\nUpdated: 29 januara, 2020\nČlanovi organizacionog odbora protesta “1 od 5 miliona” u Novom Sadu ogradili su se od odluke o izlasku na izbore koju je, kako su naveli, “donela nekolicina pojedinaca iz Beograda”.\nKako je prvobitno navedeno na Fejsbuk stranici “1od5miliona Novi Sad”, oni su opštenarodni pokret koji je prvi pozvao na bojkot, zbog čega smatraju da je njihova dužnost da se drže date reči, poželevši sreću kolegama iz Beograda, uz konstataciju da im se tu “putevi razilaze”.\nJedan od članova “1 od 5 miliona” koji je učestvovao u organizaciji protesta u Novom Sadu Dejan Bagarić, kaže za 021.rs da je suština svega u tome da “1 od 5 miliona” kao udruženje postoji samo u Beogradu, te da su odluku o izlasku na izbore doneli zastupnici samog udruženja.\n“Međutim, pokret kao takav je nastao prošle zime. Svi mi koji smo ušli u organizaciju, smatrali smo se relevantnim predstavnicima ‘1 od 5 miliona’ i smatramo se i dalje, bez obzira na to što protesti ‘1 od 5 miliona’ u Novom Sadu ne postoje više u toj formi, postoje ljudi koji su organizovali. Mi smo se sinoć svi umrežili i preispitali da li podržavamo ili ne odluku iz Beograda i došli smo do toga da apsolutno niko od nas koji smo učestvovali u organizaciji protesta ne podržava izlazak na izbore. Imali smo potrebu da to javno saopštimo zbog ljudi koji i dalje prate ‘1 od 5 miliona’ u Novom Sadu i tu stranicu, a kojih ima nekoliko hiljada”, poručuje Bagarić.\nTea Vukadin koja je takođe učestvovala u organizaciji protesta ‘1 od 5 miliona’ u Novom Sadu, kaže da se nisu konsultovali sa organizatorima protesta iz drugih gradova.\n“Pošto sam ja bila u organizaciji protesta u Novom Sadu, nismo se konsultovali ni sa kim, zato što su gotovo po svim gradovima stranke te koje su organizovale proteste većinski, a mi smo završili saradnju sa celom opozicijom, tako da se nismo konsultovali ni sa kim”, poručuje Vukadin.\nBagarić navodi da je ‘1 od 5 miliona’ prvi pozvao na bojkot, zbog čega smatraju da je njihova dužnost da brane tu odluku oko koje se složio narod i oko koje se okupila opozicija.\n“Opozicija se nije okupila oko Saveza za Srbiju, niti oko ‘1 od 5 miliona’, već oko ideje bojkota nenormalnog. To je bila jedna od ključnih stvari i u Sporazumu sa narodom, pa sad imamo situaciju da i stranke koje nisu članice SzS bojkotuju izbore, a oni koji su prvi pozvali na bojkot, oni se odlučuju da izađu”, dodaje Bagarić.\nOn smatra da je odluka o izlasku na izbore bemislena i da predstavlja političko samoubistvo u ovom momentu, dodajući da ima problem i sa tim što ih ljude “psuju i blate” po društvenim mrežama.\nNasuprot tome, Tea Vukadin poručuje da organizatori protesta u Novom Sadu nisu deo priče ‘1 od 5 miliona’ već neko vreme, otkako se gnušaju saradnje sa strankama, a sami su članovi nekih partija. Objašnjava i da je pojedinim organizatorima protesta onemogućeno da objavljuju na nalozima pokreta u raznim gradovima, zato što su oni samo deo zvanične stranice, te da će se ti kanali koristiti u kampanji.\nOrganizatori protesta u Novom Sadu nisu jedini koji su se ogradili od odluke da se izađe na izbore.\nPrevious articleNajmanje 945 lažnih vesti na naslovnicama četiri tabloida\nNext articleVojvodina pobedila Rapid u prijateljskoj utakmici


Korona Virus - 2. deo\nSamo što je počelo, problemi, dvojac iz Barse zaražen koronavirusom! Sinoć je kompletirano i prvo kolo Evrolige za novu sezonu, Crvena zvezda je doživela ubedljiv poraz u Istanbulu od Fenerbahčea, na debiju Igora Kokoškova na klupi turskog sastava. Barsa je sezonu otvorila pobedom protiv CSKA...\nevroliga korona virus kosarka\nJedan od najboljih evropskih košarkaša u 21. veku. Evroliga je izabrala najbolji tim decenije (2010-2020), a u njemu se našao i jedan Srbin. Košarkaš Virtusa Miloš Teodosić dobio je laskavo priznanje i čini najbolju petorku decenije u Evroligi. Šampion Evrope 2016. godine sa CSKA Moskvom je...\nKošarkaši Fenerbahčea doživeli su težak poraz u 25. kolu Evrolige i to kod kuće, Real je odneo čitav plen iz Istanbula, više o samom susretu OVDE. Navijači su ipak uz njega, proslavili su i jubilej koji je ostvario u finalu kupa minulog vikenda, kada je upisao 500. meč na klupi ovog turskog...\nevroliga kosarka zeljko obradovic\nKoliko para toliko muzike, kaže naš narod. U ovom slučaju, nije daleko od istine... Uvek je zanimljivo videti i porediti budžete najvećih evropskih ekipa sa domaćim klubovima u svim sportovima. Francuski L'Ekip sada donosi informacije koje nam govore gde se nalazi Crvena zvezda u društvu...\ncrvena zvezda evroliga kosarka\nPribližava se nova sezona u Evroligi, a na sajtu takmičenja osvanula je još jedna interesantna lista. Srbija će ponovo imati predstavnika u Evroligi, Crvena zvezda je osvojila ABA ligu i izborila plasman u elitno takmičenje. Ovoga puta će imati 17 protivnika, srpskog šampiona očekuje jedna...


nematerijalno nasledje – Portal za kulturu Republike Srpske\nObičaj masla održava se na Markov dan (08.05.) u selu Popovići, Kulaši i Ćuća, odnosno parohije Kulaške. Markov dan je i slava navedenih sela. Masla su običaj kada mještani sela ...\nPaljenje lila – običaj u srpskog naroda da uoči Petrovdana a rijeđe Spasovdana pale baklje (lile) izrađene od kore divlje trešnje ili breze. Najčešće lile pale djeca ali učestvuju i ...\nVidovdanska olimpijada – u Kulašima opština Prnjavor, već 17 puta za redom održava se Vidovdanska olimpijada. Održavanje ove olimpijade počelo je još 60-tih godina dvadesetog vijeka, kada se održavala 04.07., a ...\nGusto kolo – tradicionalna narodna igra (ples) nastala na planini Kozari i Potkozarju. Kolo je zatvorenog tipa, ruke ukrštene desna preko lijeve, na početku hodanje (kolanje), kasnije igranje u ritmu, ...